qundao/data-zh-poetry huggingface dataset:
题张复画二十绝·其十六
作者：王世贞
朝代：明

一带孱颜岭，苍黄晻霭间。浮云忽中断，界出米家山。
题张复画二十绝·其十四
作者：王世贞
朝代：明

着藓石逾丑，欺霜树成颓。写此无声诗，摩娑亦不俗。
题张复画二十绝·其四
作者：王世贞
朝代：明

千岩去不尽，一瀑断还连。踟蹰不忍别，且伴鹿麑眠。
题张复画二十绝余佐留枢诸曹掾中有南充刘璋者偶诸生试其文烂然已而竟从本格得官将归省叩余秋署乞一言之赠若有不释然者余闵其意走笔得二绝句付之时方乞休在告也·其一
作者：王世贞
朝代：明
体裁：五言绝句

念汝得一官，壮心犹若失。却问汉功曹，何烦晓经术。
题徐汝思云门山诗刻石后
作者：王世贞
朝代：明

拄笏高斋日几回，西山秋斲玉崔嵬。谁分使者连环去，却掩仙人射的来。石作长庚悬露掌，云为阊阖倚天台。缘君句好新题在，不为桃花路始开。
题怀白草堂为朱王孙赋
作者：王世贞
朝代：明

知白启玄宗，醉白慕芳规。讵若瞻君宇，宛然白华思。同姓诸侯王，汝父皎不缁。河间茂经术，陈留摛令辞。玺书一见旌，不亿称宗师。斯人老空谷，朱邸垂素丝。勖哉念羹墙，毋令墨子悲。
题怀素千文真迹后
作者：王世贞
朝代：明

秃师少来负书颠，芭蕉万叶凝松烟。自矜二王无我法，懒与融师称小钱。邬参军语钗股折，张长史笔惊沙翩。夏云漏雨各自态，寒猿渴骥俱奔泉。垂一千年龙剑出，过八百字骊珠圆。毋论貂尾贵难续，即赏虎贲神不全。戈法宛然自堪辩，司空纵似亦可怜。紫微初入六一舫，彩霞再堕剡溪船。河南哀册右军札，白虹三缕腾奎躔。墨池馀债倘未了，伴汝游戏终残年。
题慧山泉
作者：王世贞
朝代：明

一勺清泠下九咽，分明仙掌露珠圆。空劳陆羽轻题品，天下谁当第一泉。
题振衣千仞冈为许给事寿
作者：王世贞
朝代：明
体裁：古风

我爱许武仲，春风隘尧天。脱屣岳牧尊，挂瓢清颍边。君岂苗裔耶，谑浪青琐贤。所遇稍不合，葛巾遂翛然。甪里复绮村，奕煜紫芝鲜。峰峰足振衣，何必箕山颠。名当傲千秋，身当傲百年。
题振衣千仞冈为许给事寿
作者：王世贞
朝代：明

我爱许武仲，春风隘尧天。脱屣岳牧尊，挂瓢清颍边。君岂苗裔耶，谑浪青琐贤。所遇稍不合，葛巾遂翛然。角里复绮村，奕煜紫芝鲜。峰峰足振衣，何必箕山颠。名当傲千秋，身当傲百年。
题摄山舍利塔
作者：王世贞
朝代：明

昔我问阿育，驱神作道场。如何震旦国，重见铁轮王。变幻从僧语，依微尽佛光。那堪事势尽，千古但苍凉。
题摘阮图
作者：王世贞
朝代：明

绛纱微露玉尖纤，搊得新声字阿咸。门外平康佳姊妺，即今偷谱不须嫌。
题故孟光禄怡老园
作者：王世贞
朝代：明

昔在先皇日，吾犹识孟嘉。清朝倦黄阁，黄发岸乌纱。疏傅金虽少，香山社可夸。比邻共鸡黍，近水足鱼虾。汝逐华胥梦，人呼畏垒家。霜余大令橘，暑忆故侯瓜。往事存乔木，流年问落花。不须论代变，得老便生涯。
题文与可画竹苏子瞻诗后
作者：王世贞
朝代：明

石室先生岷峨英，指端宛宛八法精，墨池写出淇园青。雪堂一老寰中豪，胸中屈蟠金错刀，渭滨派作北海涛。天生两奇令相值，半幅生绡斗秋色，长离翔空舞玄翮。一舞一翮黄金钧，坐令箧笥烟云新，宝之者谁缑山人。
题文太史画别介征户部
作者：王世贞
朝代：明

淡霭徐分远近山，孤舟相对白鸥闲。他年倘访弇州叟，只在渔歌欸乃间。
题文待诏玄墓四景
作者：王世贞
朝代：明

虎山桥畔月如银，桃花梅花相代新。不须指点增惆怅，身是当年画里人。郁口坟前路欲迷，桃花骄杀武陵溪。楼头一种看山眼，不见花残衬马蹄。孤峰远插白云间，秀竹长松相对闲。听得菱歌人欲近，不知犹隔法华山。古塔垂倾老树奇，雾残云泄转多姿。而今始悟寒林色，大是丹青未竟时。
题文待诏玄墓四景·其一
作者：王世贞
朝代：明

虎山桥畔月如银，桃花梅花相代新。不须指点增惆怅，身是当年画里人。
题文待诏玄墓四景·其三
作者：王世贞
朝代：明

孤峰远插白云间，秀竹长松相对闲。听得菱歌人欲近，不知犹隔法华山。
题文待诏玄墓四景·其二
作者：王世贞
朝代：明

郁口坟前路欲迷，桃花骄杀武陵溪。楼头一种看山眼，不见花残衬马蹄。
题文待诏玄墓四景·其四
作者：王世贞
朝代：明

古塔垂倾老树奇，雾残云泄转多姿。而今始悟寒林色，大是丹青未竟时。
题方子元焕西郭草堂
作者：王世贞
朝代：明

小径茅堂负郭宽，祇须题字便回鞍。床头剩有笼鹅帖，箧里能无注鹖冠。卧壁龙蛇春欲动，宿楣云雾昼长寒。知君爱写狂夫句，倘许淇园竹数竿。
题春草驰情卷寄答孔炎宗侯
作者：王世贞
朝代：明

胎簪秀色满罘罳，父子风流岂异时。临得宛陵离后帖，裁将康乐梦回诗。王孙不断蘼芜恨，天马长衔苜蓿悲。若问吴台眠起处，一群麋鹿眼迷离。
题春雷出蛰图
作者：王世贞
朝代：明

一夜春雷发，群蛰自相语。神龙岂不劳，人间要霖雨。
题月槎赠张鍊师六帙
作者：王世贞
朝代：明

虚隐即大隐，羽流岂凡流。早佩玄都箓，晚陪松子游。步虚清籁夕，燕坐绛河秋。岁岁槎来去，如侬博望侯。
题月溪卷赠时生
作者：王世贞
朝代：明

月色溪容雅更宜，石门罗屋好栖迟。溪称愚叟元非辱，月与幽人故有期。入暝衔流澄似练，当秋濯魄澹如圭。君知天地元无系，卷里烟波手自随。
题望云卷
作者：王世贞
朝代：明

昔时望白云，亲当在其处。今日问而亲已乘白云去。云去云来无古今，丹青难写忆亲心。巫山不是为云所，只向孤儿一寸寻。
题望云遥祝卷为袁进士母
作者：王世贞
朝代：明

君不肯学袁夏甫，行年四十一环堵。有面那容世人识，早晚推窗拜其母。今君射策已见收，淮南白云望莫愁。乞将千斛骊珠去，颗颗能胜海屋筹。
题朱上林所赠钱舜举太白观瀑图后即还上林
作者：王世贞
朝代：明

匡庐万古瀑，太白千秋才。两奇偶相值，后人何有哉。及展舜举图，恍登文殊台。立起青莲枯，来听万壑雷。始知丹青力，可以回寒荄。昔余赏朱生，飒爽埒李白。喉间白龙挂，宛若瀑布直。此图传李神，即呼朱亦得。急还其家儿，置汝高斋壁。好待寒月来，悠然想颜色。
题朱上林所赠钱舜举太白观瀑图后即还上林·其一
作者：王世贞
朝代：明

匡庐万古瀑，太白千秋才。两奇偶相值，后人何有哉。及展舜举图，恍登文殊台。立起青莲枯，来听万壑雷。始知丹青力，可以回寒荄。
题朱上林所赠钱舜举太白观瀑图后即还上林·其二
作者：王世贞
朝代：明

昔余赏朱生，飒爽埒李白。喉间白龙挂，宛若瀑布直。此图传李神，即呼朱亦得。急还其家儿，置汝高斋壁。好待寒月来，悠然想颜色。
题朱象玄小猕猴
作者：王世贞
朝代：明

南中荣木食，怜尔滞长安。幸托王孙号，羞带楚人冠。意轻全欲窜，毳弱未禁寒。宁无离群叹，得食暂成欢。
题杂画
作者：王世贞
朝代：明

白云桥之上，流水桥之下。策蹇不肯前，苍龙峡中挂。云作断续峰，烟为浓淡树。借问此中人，宁知此中趣。山色犹未敛，蔼然斜阳赤。时有渔父来，不妨一争席。浓碧荫清漪，可能不流睐。钓自不得鱼，得亦不肯卖。天河一夜雨，染尽郊原绿。颇怪出山云，时能碍游目。侬爱峭帆风，身爱且从容。溪山任阔狭，面面青芙蓉。衡门昼长掩，春草绿于积。倘有问字过，朝来见行迹。秋气自萧索，秋山殊不贫。丹枫与翠柏，往往媚行人。白云不肯住，袅作出山状。中有朱衣人，可是山中相。嵯峨插天峰，偃蹇据地松。峰那不出雨，松已欲成龙。一树两树丹，千峰万峰白。无处觅酒家，孤舟采寒碧。遥岑吐飞瀑，如泻银河水。本自爱人间，翻落白云里。
题杂画·其一
作者：王世贞
朝代：明

白云桥之上，流水桥之下。策蹇不肯前，苍龙峡中挂。
题杂画·其十二
作者：王世贞
朝代：明

遥岑吐飞瀑，如泻银河水。本自爱人间，翻落白云里。
题杂画其七
作者：王世贞
朝代：明
体裁：五言绝句

衡门昼长掩，春草绿于积。倘有问字过，朝来见行迹。
题杂画其三
作者：王世贞
朝代：明
体裁：五言绝句

山色犹未敛，蔼然斜阳赤。时有渔父来，不妨一争席。
题杂画其九
作者：王世贞
朝代：明
体裁：五言绝句

白云不肯住，袅作出山状。中有朱衣人，可是山中相。
题杂画其二
作者：王世贞
朝代：明
体裁：五言绝句

云作断续峰，烟为浓淡树。借问此中人，宁知此中趣。
题杂画其五
作者：王世贞
朝代：明
体裁：五言绝句

天河一夜雨，染尽郊原绿。颇怪出山云，时能碍游目。
题杂画其八
作者：王世贞
朝代：明
体裁：五言绝句

秋气自萧索，秋山殊不贫。丹枫与翠柏，往往媚行人。
题杂画其六
作者：王世贞
朝代：明
体裁：五言绝句

侬爱峭帆风，身爱且从容。溪山任阔狭，面面青芙蓉。
题杂画其十
作者：王世贞
朝代：明
体裁：五言绝句

嵯峨插天峰，偃蹇据地松。峰那不出雨，松已欲成龙。
题杂画其十一
作者：王世贞
朝代：明
体裁：五言绝句

一树两树丹，千峰万峰白。无处觅酒家，孤舟采寒碧。
题杂画其四
作者：王世贞
朝代：明
体裁：五言绝句

浓碧荫清漪，可能不流睐。钓自不得鱼，得亦不肯卖。
题李于鳞赠子与守汝南序后
作者：王世贞
朝代：明

风雨千林剑色分，中原吾党渐离群。莫言天上无推毂，总向青山领白云。曾将仙籍问三山，次第安期与大还。惟有吴郎浑未得，至今踪迹在人间。
题李于鳞赠子与守汝南序后·其一
作者：王世贞
朝代：明

风雨千林剑色分，中原吾党渐离群。莫言天上无推毂，总向青山领白云。
题李于鳞赠子与守汝南序后·其二
作者：王世贞
朝代：明

曾将仙籍问三山，次第安期与大还。惟有吴郎浑未得，至今踪迹在人间。
题李使君扇头小画
作者：王世贞
朝代：明

几重云树几重山，小小茅檐三两间。但许使君赍酒至，不妨南陌荷锄还。
题李山风雪松杉图卷二首
作者：王世贞
朝代：明

扑地漫天卒未休，松杉千尺迥堪愁。丹青不作王孙草，老向冰天共白头。朝色葱胧映碧虚，千峰瑶草渐凋疏。何当长白山头树，到了枝枝玉不如。
题李山风雪松杉图卷二首·其一
作者：王世贞
朝代：明

扑地漫天卒未休，松杉千尺迥堪愁。丹青不作王孙草，老向冰天共白头。
题李山风雪松杉图卷二首其二
作者：王世贞
朝代：明
体裁：七言绝句

朝色葱胧映碧虚，千峰瑶草渐凋疏。何当长白山头树，到了枝枝玉不如。
题杏花书屋图
作者：王世贞
朝代：明

十里杏花幄，书声琅然出。要踏曲江春，还从此中觅。
题松云卷赠王明府
作者：王世贞
朝代：明

君侯燕坐琴堂上，琴底云生万壑松。松爱芊眠时借色，云怜罨霭不辞封。三江地僻催栖凤，二室天空起蛰龙。服饵异时须待汝，为霖今旦莫从容。
题松赠沈大夫郎中科父
作者：王世贞
朝代：明

沈大夫，与汝游兮，泰山登天门日观之高峰。其上有五千年松，樛蟠挺屈撑虬龙。鳞文剥蚀自成理，白日变态涛汹汹，胡为强颜秦哉封。松根茯苓雪似脂，山灵下閟神不驰，奇者或臂为婴儿。沈大夫烹食之，肌发鬒泽双瞳方。下招松间鹤，八极同遨翔。君不见秋霜夜飞摧万卉，香飘色堕俱泥滓。七十二主犹眼前，泰山五株青不死。大夫者何赤松子。
题林布政墓志后为其孙司训请
作者：王世贞
朝代：明

残编未忍读，为忆泰陵时。绩是中兴纪，文如有道碑。已看埋玉树，还复长兰枝。大有棠阴在，王孙知不知。
题枫谷卷为杭州喻邦相
作者：王世贞
朝代：明

春至能青秋更丹，山深不共荻花寒。武林官道知多少，总与行人醉面看。庭葵向阳知故赤，谷枫背日亦成丹。总令心事各有寄，谁解霜风领岁寒。
题枫谷卷为杭州喻邦相·其一
作者：王世贞
朝代：明

春至能青秋更丹，山深不共荻花寒。武林官道知多少，总与行人醉面看。
题枫谷卷为杭州喻邦相·其二
作者：王世贞
朝代：明

庭葵向阳知故赤，谷枫背日亦成丹。总令心事各有寄，谁解霜风领岁寒。
题柏舟画卷赠高母
作者：王世贞
朝代：明

谁言卫风荡，乃有共姜妇。谁言吴趋薄，亦有高令母。当时髧髦歌柏舟，今日青灯照白头。纵令淇澳清彻底，争似胥江不肯流。
题梅卷赠虚上人
作者：王世贞
朝代：明

罗浮寒玉千树，折赠阇黎一枝。欲识西来真意，暗风吹到军持。陇头玉笛吹遍，哀响不到僧家。为问阿师微笑，世尊拈示天花。
题梅卷赠虚上人·其一
作者：王世贞
朝代：明

罗浮寒玉千树，折赠阇黎一枝。欲识西来真意，暗风吹到军持。
题梅卷赠虚上人·其二
作者：王世贞
朝代：明

陇头玉笛吹遍，哀响不到僧家。为问阿师微笑，世尊拈示天花。
题梅石卷赠苏生
作者：王世贞
朝代：明

君今幽兴何所寄，日坐磐石梅花傍。一峰两峰洞庭古，千树万树罗浮香。平泉庄畔酒初醒，却月观头人欲狂。何似侬家新坞就，不须遥羡白云乡。
题毗山精舍是潘中丞读书处
作者：王世贞
朝代：明

清远吴兴古山水，毗山去郡不十里。一塔飞英到峰堕，万井炊烟并云起。梁国才人柳侍中，构亭争胜白苹风。棠阴欲尽兔葵出，千载风流指顾空。彷佛山灵诉天帝，遣作中丞读书地。洗砚池含星斗文，题诗壁吐云霞气。修廊复阁冠坡陀，美筱苍藤衣涧阿。花如怀县斋前密，果比闲居赋里多。我歌一赠毗山长，为是浮家易来往。糟丘好酿三百斛，莫遣王猷信仍爽。
题毗山精舍是潘中丞读书处
作者：王世贞
朝代：明
体裁：古风

清远吴兴古山水，毗山去郡不十里。一塔飞英到峰堕，万井炊烟并云起。梁国才人柳侍中，构亭争胜白蘋风。棠阴欲尽兔葵出，千载风流指顾空。彷佛山灵诉天帝，遣作中丞读书地。洗砚池含星斗文，题诗壁吐云霞气。修廊复阁冠坡陀，美筱苍藤衣涧阿。花如怀县斋前密，果比闲居赋里多。我歌一赠毗山长，为是浮家易来往。糟丘好酿三百斛，莫遣王猷信仍爽。
题沈参军竹林图
作者：王世贞
朝代：明

谁家十万碧琅玕，个个春云秀可餐。我是王猷君更熟，何妨一问主人看。
题沈启南画忘忧草
作者：王世贞
朝代：明

嫣然一株花，媚此庭中幽。翻觉此名赘，人生何所忧。
题沈启南画林居图和韵专诸要离
作者：王世贞
朝代：明

春风荡乡国，遍地成小草。岂不养浮名，末路难自保。清泉激幽赏，长松托遥抱。念彼先达迹，空为后人悼。青山一见属，方知此图好。便欲移住之，与山长不老。绝胜中书堂，二十有四考。以为黄鹤樵，此樵叶图早。是故必隐沦，白石翁所造。
题沈启南画虞山致道观昭明手植三桧初名七星桧
作者：王世贞
朝代：明

白云团虞山，有七苍虬舞。云当梁初代，昭明读书所。虽干乾坤庇，实饱冰霜苦。其四托狐鸱，帝遣六丁取。存类矍圃三，去杀秦封五。宋人雅好事，往往为之补。颉颃若昆季，厥始实孙祖。隆准理固当，小巫气终阻。昨余游真宫，脱冠憩其下。日落长风来，飒然精灵语。及乎微月上，脩鳞森欲吐。沈翁长康流，为桧传世谱。不欲令汉杰，轻与哙等伍。尺楮移秋山，真宰在阿堵。蓬窗一展看，森阴洗烦暑。何必称七星，三星亦自古。
题沈嘉则露台
作者：王世贞
朝代：明

汝赋郊居怅莫从，台孤自耸白云重。雄风起处秋偏色，大海澄来夜不烽。镜里湖分双日月，尊前山削五芙蓉。遥知未浅蓬池兴，长啸何如阮嗣宗。
题沈道士竹洲馆
作者：王世贞
朝代：明

道人沧洲馆，拥径千琅玕。竟日碧云合，有时明月残。玄心澹相映，秀色净堪餐。忽忆青莲句，秋声万古寒。
题洞湖卷赠凌玄旻
作者：王世贞
朝代：明

玄旻托好凌九纮，一曲犹能小贺生。书似灵威偏嗜秘，宅如和父仅馀名。烟霞不散奚囊色，日月长寻钓艇盟。倘读吴侬旧游记，令君风骨坐来轻。
题海峰图为故金同文先生作
作者：王世贞
朝代：明

六鳌既失守，十洲俄半摧。苍然东海色，忽堕一峰来。插云斗柄出，浴日扶桑开。停琴听洪涛，乘桴问九垓。鲁连无世念，安期有仙才。高踪不可即，披图良快哉。
题海日图赠刘司马
作者：王世贞
朝代：明

天鸡叫沈碧，金波腾太阳。煜若万珊瑚，回光射扶桑。中有三老人，白发何昂藏。竞手海屋筹，兼携华封章。昔逢百六天地荒，长鲸吸海海欲狂。一书尽护诸校尉，片檄立散千馀皇。功成肯落鸱夷后，酒船茶灶无不有。葵藿虽悬捧日心，衡荆且袖澄清手。蓬莱仙人王子乔，中年瓠落仍萍漂。挽君鹏背且轰饮，看君水击抟扶摇。
题溪山深隐画
作者：王世贞
朝代：明

古木寒流一两家，柴门昼掩待归鸦。何如只向人间住，与客携壶踏落花。
题潇湘夜雨有感
作者：王世贞
朝代：明

扁舟十载问潇湘，曾向天东指雁行。今夜对床春梦稳，不妨风雨过西堂。
题潘中丞留馀堂
作者：王世贞
朝代：明

中丞卜筑霅川阴，萝薜春深好易寻。长将不尽还天地，别有无穷待古今。门可容车宽自得，庭堪旋马意何深。江湖总是相忘处，知尔元无竭泽心。
题潘中丞芝林时昆山书院成芝满于林故以名焉
作者：王世贞
朝代：明

数尽潘园赋众芳，何如神草被昆冈。庭中玉露漙三秀，木末丹霞散九光。出共箑蒲昭圣瑞，归同天韭作仙粮。野夫亦有黄公癖，地肺何年许并藏。
题澹圃
作者：王世贞
朝代：明

吾弟善为幻，荆榛忽繁丽。春风弥天来，为汝雕万汇。绮目无不足，炙口有余脆。时维八九月，独往足余憩。水涸天根见，木凋地肥既。丹雘俱剥蚀，唯余一真际。进我天人粮，翛然禅悦味。冶游诸少年，五都竞为媚。毋以鸡肋观，夺我羊枣嗜。
题灵椿图寿卓澄甫光禄五十
作者：王世贞
朝代：明

君不甘小草，人能颂大椿。年希知命域，齿是啖名人。迹与蓝舆旧，才从彩笔新。犹闻上苑色，绝胜武林春。
题狮子搏虎图
作者：王世贞
朝代：明

山君夜啸山月迷，当其所遇无衡蹄。何来斗尾青狻猊，万木草偃天为低，两雄相值其一雌。须臾力尽气亦夺，欲窜不窜足如绁。哀嘑踣地地欲裂，金精沦光夜深发，身作狻猊掌中血。君不见赤豹慄，玄熊靡，狐兔走为麋鹿喜。尔曹肉余行及尔，风尘草昧人自奇。男儿堕地须知几，又不见李密未遇秦王时。
题王叔明湖山清晓图
作者：王世贞
朝代：明

谁捐吴绫写萧瑟，乍看无乃王摩诘。即非摩诘或思训，敢谓黄鹤樵人笔。黄鹤夜半不肯眠，欲换凡翼求真筌。吸将三斛碧沆瀣，吐作八尺青婵娟。空青蒙碧犹未已，似有天鸡唤山起。零露枝枝璎珞珠，初阳处处葡萄绮。问余展卷胡留连，欲言不言心惘然。市朝少选车马急，方信此中殊有天。
题王子裕佥宪诗画册后
作者：王世贞
朝代：明

江东再见王摩诘，宝界山头即辋川。一自丹青句题后，白云秋色重苍然。
题王孟端画竹后
作者：王世贞
朝代：明

老可醉吸潇湘色，吐出千枝万枝碧。彭城才守诧墨派，一扫枯篁一千尺。孟端自是琅玕裔，幅幅生绡露生气。漓漇残沈若有神，或秾或淡皆天真。后来太常非其伦，自言远步湖州尘，但恨无过梅道人。声华积渐背时口，遗迹飘零落余手。高阁如聆鸾凤鸣，华堂瞥睹云烟走。君不见黔宁假王金如山，乞君片纸君仍悭。野人手植三万个，落日清流相对閒。
题王晋卿烟江叠嶂图苏子瞻歌后仍用苏韵
作者：王世贞
朝代：明

千涛跃江千叠山，晴烟笼山山吐烟。与君拄笏聊骋望，但见一气长苍然。细看云腰出矮屋，复有木末奔寒泉。渔网迎阳罥小港，布帆吹籁弥平川。王家禁脔得此景，骨格迥出荆关前。胸中八九小云梦，笔底万顷沧浪天。眉山学士高兴发，秀句欲夺春江妍。以兹不爱玉堂美，去买阳羡山中田。此图此歌有神护，小住人间四百年。摩挲绢素开黯淡，飞舞醉墨藏便娟。卧游斋头一展看，恍若身对湘巫眠。鼎湖髯挂都尉去，学士亦作芙蓉城内仙。邹阳后身薄自晓，舍我谁结三生缘。呜呼江烟幻灭在俄顷，万古不废王苏篇。
题王朋梅为朱泽民画水阁图
作者：王世贞
朝代：明

孤云夙世一画师，丹青自结元君知。行逢镇东两斗奇，泚笔为写无声诗。檐牙四绾天棘丝，角影倒插寒涟漪。空青排闼月满卮，醉睡不记东君谁。二仙仙去亭何之，有图彷佛犹堪追。即令此图垂亦隳，是水可亭亭可居，不朽况有诸贤辞。
题琉璃河新桥
作者：王世贞
朝代：明

御水瀛州北，新桥大卤中。桥横三辅壮，水压九河雄。的历琼瑶砌，蜿蜒雾雨笼。神人为驱石，车马若排空。洞偃初亏月，楣飞欲霁虹。梵天从幻降，玄圃或潜通。鲸跃昆池雨，乌惊银浦风。霜蹄催凿落，霞舫破冲瀜。真作布金地，如窥献宝宫。今来题柱客，应小乘舆功。
题琢庵卷赠白大夫
作者：王世贞
朝代：明

白玉白于雪，琢作芙蓉觥。云龙隐成粟，煜煜夜光明。一朝献秦廷，价夺十五城。皭然绛州守，何异此壶冰。
题画
作者：王世贞
朝代：明

卜筑人间远，沧浪秀可餐。长天一鸟去，明月数鸿残。何处迎风奏，流音度远湍。匡床醉欲醒，秋色不胜寒。
题画
作者：王世贞
朝代：明

古树精篮杳霭间，轻帆吹过碧湾环。道人双屐何曾系，犹自贪看画里山。
题画
作者：王世贞
朝代：明

商船一入淮，便问淮阴社。买酒新城中，来醉旧城下。甓社湖头暝，维梢酒一杯。不知初月上，疑是蚌珠来。二十四桥月，醉踏未成半。终夜歌吹喧，谁传广陵散。唤船扬子渡，来往无一刻。胜作天堑时，乾坤限南北。茅君挟二弟，去骑三白鹄。良常西南垂，可能借人宿。下为范公祠，上为万笏林。空瞻范公笏，不晓范公心。拔地一千尺，割城三百亩。中有万玉山，此腹知不负。载酒垂虹桥，鼓吹乘暝发。瞥见金波流，七十二残月。岳王坟畔松，枝枝尽南向。无那临皋亭，国书偏北上。栖云佛堂顶，流水僧寮下。为恋清梵音，跳珠不成写。
题画
作者：王世贞
朝代：明

来时桃花口，流水二三尺。一夜春雨生，淼漫归不得。孤蓬知乍风，寒压澄江钓。不见石室人，万树传清啸。爱此山中居，清阴满萝薜。饱饭无所为，石上坐秋色。手自斟浊醪，醉卧泉声里。月午醒始知，微风落松子。
题画
作者：王世贞
朝代：明

瘦石枯松写暮秋，清溪一道带云流。纶竿纵有无心得，莫怪游鱼不上钩。
题画·其一
作者：王世贞
朝代：明

商船一入淮，便问淮阴社。买酒新城中，来醉旧城下。
题画·其一
作者：王世贞
朝代：明

来时桃花口，流水二三尺。一夜春雨生，淼漫归不得。
题画·其七
作者：王世贞
朝代：明

拔地一千尺，割城三百亩。中有万玉山，此腹知不负。
题画·其三
作者：王世贞
朝代：明

二十四桥月，醉踏未成半。终夜歌吹喧，谁传广陵散。
题画·其九
作者：王世贞
朝代：明

岳王坟畔松，枝枝尽南向。无那临皋亭，国书偏北上。
题画·其二
作者：王世贞
朝代：明

甓社湖头暝，维梢酒一杯。不知初月上，疑是蚌珠来。
题画·其五
作者：王世贞
朝代：明

茅君挟二弟，去骑三白鹄。良常西南垂，可能借人宿。
题画·其八
作者：王世贞
朝代：明

载酒垂虹桥，鼓吹乘暝发。瞥见金波流，七十二残月。
题画·其六
作者：王世贞
朝代：明

下为范公祠，上为万笏林。空瞻范公笏，不晓范公心。
题画·其十
作者：王世贞
朝代：明

栖云佛堂顶，流水僧寮下。为恋清梵音，跳珠不成写。
题画·其四
作者：王世贞
朝代：明

唤船扬子渡，来往无一刻。胜作天堑时，乾坤限南北。
题画·其四
作者：王世贞
朝代：明

手自斟浊醪，醉卧泉声里。月午醒始知，微风落松子。
题画兰花
作者：王世贞
朝代：明

处为幽谷香，出为王者瑞。不同百草归，秋风纫成佩。
题画其三
作者：王世贞
朝代：明
体裁：五言绝句

爱此山中居，清阴满萝薜。饱饭无所为，石上坐秋色。
题画其二
作者：王世贞
朝代：明
体裁：五言绝句

孤蓬知乍风，寒压澄江钓。不见石室人，万树传清啸。
题画再寿赡美弟
作者：王世贞
朝代：明

五十非与是，醉来都不关。林余仲长宅，壁有少文山。小妇能调瑟，慈亲好破颜。时时嘲子晋，何事薄人间。
题画四首
作者：王世贞
朝代：明

千条杨柳弄如烟，漠漠轻阴好系船。行到酒家须少住，莫教孤负杖头钱。秋老苍山俱是骨，枫丹独树有馀姿。屋头飞瀑挂不断，兴在忘言拄颊时。千崖落木自苍苍，驴背看山了不忙。欲觅九秋无限色，从君叩取小奚囊。青山绿树杳难分，忽断中间是白云。欲买一椽深处住，不教名姓向人闻。
题画四首·其一
作者：王世贞
朝代：明

千条杨柳弄如烟，漠漠轻阴好系船。行到酒家须少住，莫教孤负杖头钱。
题画四首其三
作者：王世贞
朝代：明
体裁：七言绝句

千崖落木自苍苍，驴背看山了不忙。欲觅九秋无限色，从君叩取小奚囊。
题画四首其二
作者：王世贞
朝代：明
体裁：七言绝句

秋老苍山俱是骨，枫丹独树有馀姿。屋头飞瀑挂不断，兴在忘言拄颊时。
题画四首其四
作者：王世贞
朝代：明
体裁：七言绝句

青山绿树杳难分，忽断中间是白云。欲买一椽深处住，不教名姓向人闻。
题画寄寿黄都督
作者：王世贞
朝代：明

一剑仍霜十四州，鹳鹅千队肃清秋。毋烦更借君王箸，见说新添海屋筹。飞去尺书为属国，颁来斗印是通侯。还闻幕府风流事，白袷单褣狎钓钩。
题画寿大参旸谷先生七十
作者：王世贞
朝代：明

永嘉城外小缑山，明月长容笙鹤闲。总为旸湖泉石好，未教王子厌人间。千重绿嶂百重流，仙籍垂登朝籍收。长见岁星瓯越部，不劳明主访羊裘。
题画寿大参旸谷先生七十·其一
作者：王世贞
朝代：明

永嘉城外小缑山，明月长容笙鹤闲。总为旸湖泉石好，未教王子厌人间。
题画寿大参旸谷先生七十·其二
作者：王世贞
朝代：明

千重绿嶂百重流，仙籍垂登朝籍收。长见岁星瓯越部，不劳明主访羊裘。
题画梅寄吴江赵令君季兆君广平人也宋广平尝赋之故云
作者：王世贞
朝代：明

空庭一树影横斜，玉瘦香寒领岁华。解道广平心似铁，古来先已赋梅花。
题画海棠双白头为王大参旸德七十寿
作者：王世贞
朝代：明

召伯蔽芾余甘棠，咏歌千载流芬芳。今之王翁古召伯，三吴有棠仅十霜，其荫已足笼丘冈。上有一双白头鸟，相与宛转啼春阳。问谁者图吴周昉，拟借诗史献寿昌。此物虽微感星气，不与凡鸟同摧藏。百舌能见谗，要自非我匹。凤皇故自尊，竹实非我食。安期东海枣已丹，王母西池桃更碧。白头鸟，不足招，召伯之棠，不足栽。王翁兮王翁，且偕樊夫人，共登旸湖之上，超然拍手呼鸾叩月窟，是时金粟丛丛开。桂浆吸罢不饥渴，揽辔下仪娄江隈。娄江父老俱白头，依依棠树傍，跪称万年杯。王翁不乐胡为哉。
题画瓯碧牡丹
作者：王世贞
朝代：明

沈香亭畔玉傞俄，叠叠春山捧翠螺。何似江南天水碧，周娘亲为剪宫罗。
题画石榴
作者：王世贞
朝代：明

君自闽天来，岂少陈家紫。何似安石榴，累累结佳子。
题画赠别王使君
作者：王世贞
朝代：明

杯酒踟蹰日易曛，青山处处惜离群。莫言秋色难分赠，君自青云我白云。
题白雪山房赠李勋卫言恭
作者：王世贞
朝代：明

凉公驱卒入蔡州，白旄寒压银兜鍪。有孙不写云台色，却写吾家王子猷。去年夜半燕中曙，天花散入临淮署。酒畔何山是玉山，窗前几树真璚树。主人鹤氅芙蓉巾，亭亭姑射仙丰神。寸丝立起洛阳卧，片语能开郢里春。王生迩来罢山水，为君冰弦重绕指。君莫问白雪楼、鲍山址，楼中之人人亦李，君歌撒盐差可拟。
题破榻斋为彭稚修作
作者：王世贞
朝代：明

萧然一榻在行窝，支足涂龟网薜萝。自为幼安穿处久，非关仲举下时多。堆来黄卷疑风落，掩罢青毡许客过。任是五经能腹笥，即妨高枕竟如何。
题离薋园小山
作者：王世贞
朝代：明

昔余陟参山，秦楚宽自坼。大小七十峰，峰峰插空碧。纷来眩目境，独往疲足力。及乎泛洞庭，黏天四无壁。日月涵两丸，鱼龙荡九罭。如何举武间，亦具仁智德。泠然一蹄涔，缘以数拳石。窈窕若径庭，沿洄似无极。步步苔误綦，时时蔓钩帻。山矾作古树，瓦松仅盈尺。不任祖龙鞭，宁堪巨灵擘。被以涧岭名，居然无惭色。勿归壶公袖，为我媚几席。昔觏何足奇，天地有时窄。
题秦侍御像
作者：王世贞
朝代：明

豸其角，鹙其目，长安贵游不胜触。隳厥韬，帙老空，谷趾其麟仪其鸿。归与闾党偕春风，如林长眠纵大空。貌人貌君十得四，我得君全君可契，大都知希乃为贵。
题竹赠沈山人
作者：王世贞
朝代：明

小径初抽碧玉枝，澹烟零雨揔相宜。知君欲写江湖色，懒向梁王赋夹池。
题素节堂
作者：王世贞
朝代：明

汶岭垂坚霰，淇澳挺修筠。讵若君子风，奕世鲜淄磷。伊昔中兴初，尚书司国钧。在公慕羔羊，操宪抑奔鹑。及乎悬车日，不复朱其轮。微言揭楣端，抗志薄商旻。翛然湘江色，宁染京洛尘。太仆称象贤，在坰歌未伸。三径循夙资，百石非所欣。安节承上道，素履率初真。拂拭登君堂，頫仰愧其人。孙叔请瘠邱，千秋能食贫。嗟嗟黍离叹，榱栋尚维新。
题紫筠居三绝
作者：王世贞
朝代：明

过雨千林湿，高斋色自肥。箨龙一夜长，片片紫云飞。新篁节未解，已作干云碧。偶然三径开，错拟扬雄宅。长桑夙有尚，自与此君宜。不独坚贞在，兼令俗可医。
题紫筠居三绝·其一
作者：王世贞
朝代：明

过雨千林湿，高斋色自肥。箨龙一夜长，片片紫云飞。
题紫筠居三绝其三
作者：王世贞
朝代：明
体裁：五言绝句

长桑夙有尚，自与此君宜。不独坚贞在，兼令俗可医。
题紫筠居三绝其二
作者：王世贞
朝代：明
体裁：五言绝句

新篁节未解，已作干云碧。偶然三径开，错拟扬雄宅。
题约圃
作者：王世贞
朝代：明

余有先人庐，不能饬衡荆。樵苏来共之，鸟雀自从横。吾儿慕老圃，聊为一经营。梅桃凡几树，修竹百余茎。取胜唯一池，弱不任扬舲。茅屋八九间，文之轩若亭。小丘仅踰刃，强亦以山名。又复名其圃，曰约差胜盈。君看芥子中，须弥了不赢。
题绣毬花
作者：王世贞
朝代：明

暂以碧云色，微笼春月圆。抛人暗香里，误马软尘边。
题萱寿太医邢生母
作者：王世贞
朝代：明

橘井汲后绿，杏林种时红。北萱复何忧，年年领春风。珊瑚作枝叶作玉，海人添筹出海屋。八千遐算应已知，生儿自是邢和璞。
题蔡端明苏端明黄太史米礼部赵承旨墨迹后效少陵饮中八仙体
作者：王世贞
朝代：明

君谟郢斲何太工，宛若老将藏其锋。即论草草无凡踪，嵇生土木金焉蒙。眉山命态娇且丰，阿环玉肤双箸红。酒酣斜捲霓裳风，尔曹往往论纤浓。莫云墨猪猪亦龙，豫章骨立儿作翁。踉跄独上峨眉峰，翘足下瞰中原空。不辞坠拆苍藤封，襄阳翩翩趫若风。锦衫危帽青䯀骢，跳荡百战无衡锋。耳轮跃刃足蹑空，当时鼎立难为雄。笔冢处处腾秋虹，晋鬼夜哭悲途穷。吴兴指端天与工，墨池墨沈蟠胸中。翙如威凤翔岐丰，山阴之宗谁大宗，王孙隆准真乃公。
题虎丘剑池
作者：王世贞
朝代：明

吴王爱女瘗山丘，宝剑三千白虎游。当时未解平亲怨，又见胥江洗属镂。
题襄王含春亭
作者：王世贞
朝代：明

初曦启群象，兹亭独先得。君子感退藏，翛然闭一室。珠玉岂不光，含之润山泽。
题襄王收春台
作者：王世贞
朝代：明

春风何处多，城东大堤路。君但收春来，莫便留春住。散作襄阳春，烟花十万户。
题襄邸万花深处
作者：王世贞
朝代：明

片片红云拥朱毂，宫花万树看不足。笑杀淮南一丛桂，肯输梁苑千茎竹。当年设醴雪宫西，醉来欲作花下迷。内园小儿金裹帻，犹记山公白接䍦。
题西滨隐君
作者：王世贞
朝代：明

隐君家住大河西，杨柳双桡水拍堤。明妆落日浣纱女，夹岸桃花春欲迷。
题赠安雅主人
作者：王世贞
朝代：明

安雅主人希长物，道书数卷竹千竿。不烦医俗方为雅，无可征心始较安。薛氏双轮归计晚，刘家三爵酒肠宽。若逢恬淡斋头客，犹作人间白眼看。
题赠徐常甫卷后
作者：王世贞
朝代：明

知君是通隐，赏藻亦吾曹。节自披裘著，名因结袜高。一经元汝在，三管欲谁操。旧有南州榻，春风共浊醪。
题赠虹皋子
作者：王世贞
朝代：明

昔睹蓬莱虹，维时午初霁。恍若梵天桥，旌拂拥螺髻。有桥吴江湄，列星七十二。连蜷下饮水，夭矫垂虹势。结庐栖近皋，之子托深契。文彩成五色，中含不平气。虽等望云渴，毋取贯日锐。变幻俄顷间，造物小儿戏。何似以桥名，千秋恒利济。
题赵千里画船子和尚卷后
作者：王世贞
朝代：明

秋江战寒飙，一叶纵横走。船子有伎俩，舵柄时在手。借问自渡者，还能渡人否。
题赵干烟霭秋涉图
作者：王世贞
朝代：明

澹霭徐分远近山，一溪新涨碧湾环。行人不道褰裳苦，却似清沂出浴还。
题赵承旨陶令像鲜于太常归去来辞赠致政太宰杨公
作者：王世贞
朝代：明

陶令生平兴萧瑟，到官毋过八十日。五株杨柳胜栽花，百亩公田都种秫。拂袖长歌归去篇，舁篮岂是膏肓疾。世事从他三复四，生儿任昧六与七。却怪渠祖长沙公，婆娑八十讳称翁。即论运甓铃阁底，何似抱瓮春畦中。孤剑雄扶江左日，一丝高挽义熙风。忘年自识将军意，易姓方怜处士忠。千载从人论行止，谁似关西杨伯起。力在寸心输社稷，功成馀事施山水。未老能抛太尉章，得归即号柴桑里。五男却是五麒麟，海内俱称万石君。今去山中看宰相，由来平地有仙人。吴兴才子工写真，渔阳老手书绝伦。风流一代不可即，翰墨万古恒如新。我题此图见微向，须从迹外探心赏。长沙太迟彭泽速，君臣道尽公当往。
题赵文敏画两马行
作者：王世贞
朝代：明

后马斑黄前马黑，两马八蹄如雪白。前人衫绯后人碧，后人上马如上壁。前人回首顿其辔，后马蹄骄欲前逝。一跃双争日月轮，齐驱竞吐风云气。吴兴笔底蟠权奇，前身伯乐真马师，饮龁立卧皆天姿。我闻南人使船若使马，胡不画一小艇凌涟漪。吁嗟嗟龙种，骨立天西陲。
题轩中灵璧石
作者：王世贞
朝代：明

有石高仅尺，宛尔巫山同。许借从吾弟，移来仗小童。雨垂青欲滴，云过碧争雄。安得壶公引，轻身住此中。
题远菉堂
作者：王世贞
朝代：明

我园初离薋，君堂仍远菉。岂无女媭戒，恶草非所欲。荣芝当自秀，艺兰当自馥。出为王者瑞，处为幽人服。锄莠虑伤禾，伐莽表嘉木。兹意幸偶同，相将保空谷。
题邵将军海上战功图
作者：王世贞
朝代：明

吴钩欲截海天流，捷奏明光凯未收。何事白茅能夜发，一言先拜富民侯。
题金陵景送康永锡一绝
作者：王世贞
朝代：明

莫催桃叶艇，去泛秦淮色。有兴展此图，一挂高斋壁。
题钱叔宝临大姚村图
作者：王世贞
朝代：明

王孙自是真龙种，画笔居然掩虎儿。何必大姚村下问，米家山色见应知。
题阙·其一
作者：王世贞
朝代：明

□卿勉为让，汰者亦不违。酂侯恶平阳，易箦乃不私。如何鼎铉间，腹刃日相排。既安成功退，起狱复中之。天道亦昭昭，循环无已时。
题阙·其七
作者：王世贞
朝代：明

翩翩原尝辈，散金买虚名。独有魏公子，好义复知兵。取士识其真，肝腑为之倾。一战邯郸完，再战大梁宁。五国从若风，强秦闭崤？。积弱幸以强，昏主堕维城。身死社不木，异代感英声。
题阙·其七
作者：王世贞
朝代：明
体裁：古风

翩翩原尝辈，散金买虚名。独有魏公子，好义复知兵。取士识其真，肝腑为之倾。一战邯郸完，再战大梁宁。五国从若风，强秦闭崤�。积弱幸以强，昏主堕维城。身死社不木，异代感英声。
题阙·其七十
作者：王世贞
朝代：明

高氏恣淫昏，为周剪明月。烱烱血一泓，刬之终不灭。英辟风后人，吠尧亦昭雪。易世有狂童，舍旃寻故辙。亲贤若齐王，睚眦见屠裂。为隋抑何厚，为周抑何蔑。掩卷感废兴，令人思明哲。
题阙·其七十一
作者：王世贞
朝代：明

周武平晋阳，六合在掌指。如何后嗣昏，庙社同齐址。诚臣抱吁虑，直哉乌丸轨。徐方接陈壤，守经以俟死。卫瓘终不免，伯阳竟远徙。为身计若疏，为君斯可矣。
题阙·其七十七
作者：王世贞
朝代：明

唐德初告衰，宇宙正佳兵。前有郭汾阳，百折必东倾。万死不易心，后有李西平。万古立人极，岂惟宗社桢。彼燧亦何论，为罪亦已盈。惜哉临淮谬，遗恨在齐名。
题阙·其七十三
作者：王世贞
朝代：明

唐高甘聚麀，妖瞾窃皇纲。淫膻易庙社，三灵为惨伤。维城拉然崩，蹀血染天潢。莽卓为一人，寸斩不足偿。惜哉无绝母，完归于上阳。当时极兵威，万愤亦少扬。养虎自遗啮，遗恨在英王。
题阙·其七十九
作者：王世贞
朝代：明

唐室将贾乱，高明俱倦勤。轩龙不安位，鹤驭将帝宾。两武称贤助，二李亦纯臣。云陛下家事，何必问外人。爱州与荆州，不惮批逆鳞。幸以首领完，沈沦竟终身。
题阙·其七十二
作者：王世贞
朝代：明

唐公固隋臣，宇文启茅土。阿？隃商辛，毒乃痛海宇。何必禅让迹，无害干戈取。为德固未深，功亦肩周武。反顾靡愧心，高光绝千古。若夫黄虞上，赫赫我皇祖。
题阙·其七十二
作者：王世贞
朝代：明
体裁：古风

唐公固隋臣，宇文启茅土。阿�隃商辛，毒乃痛海宇。何必禅让迹，无害干戈取。为德固未深，功亦肩周武。反顾靡愧心，高光绝千古。若夫黄虞上，赫赫我皇祖。
题阙·其七十五
作者：王世贞
朝代：明

少陵实沈雄，太白擅豪华。当其盘礴时，口吻皆烟霞。一字翰墨林，千秋归大家。生平宦不达，晚节各天涯。奉谴窜夜郎，乞食困浣花。而我独何幸，获保青门瓜。
题阙·其七十八
作者：王世贞
朝代：明

裴公大将材，不解深州围。韩公大将材，不戢好水师。决胜或先登，宁如一偏禆。及乎坐庙堂，天子所蓍龟。词组转乾坤，匹身系安危。信哉尼父言，大受难小知。
题阙·其七十六
作者：王世贞
朝代：明

文饶一材臣，所至树风谊。会昌式微代，皇纽将解坠。立决万里筴，手挈三镇地。宠多器不任，为汰复为忮。垂老涉鲸波，白骨无所寄。但称裴司徒，不及李太尉。
题阙·其七十四
作者：王世贞
朝代：明

梁公古明德，昭代实无伦。濒死不改节，所莅惠必臻。婉谏复皇储，密引皆俊民。五龙既夹日，万古归其仁。危哉再相时，齿暮宦亦陈。万一先朝露，此志竟何伸。阿姨自有子，不作女主臣。
题阙·其三
作者：王世贞
朝代：明

许由辞四岳，高蹈箕山侧。饮水而弃瓢，谁能伺其迹。千载一羊裘，吾恨堪物色。图南就嘉征，通明参秘画。自为大药资，终招隐沦擿。
题阙·其三十
作者：王世贞
朝代：明

汉明敦友于，感自东海强。唐明昵昆弟，成器为子臧。地远天性出，迹拟人伦妨。龂龂隐太子，纠纠巢刺王。既迫螫手忧，能辞喋血伤。所以斗粟谣，终愧鹡鸰章。
题阙·其三十一
作者：王世贞
朝代：明

东京夸汝南，北魏推弘农。友于列九命，祖祢尽三公。名德冠时英，礼让世所宗。董卓盗天常，尔朱纵穷凶。贤哲俱骈首，清渭为之红。盛极必有衰，世污以已隆。虽无绍与侃，宁能保丰终。
题阙·其三十七
作者：王世贞
朝代：明

维汉有宣哀，隆亲仅王号。知者犹谓私，凛然太和诏。窃窥仁人志，既考而复庙。批鳞见臣节，因心亦子道。权佐修其郤，陈章托媚奥。自诧万古纲，能无万古笑。
题阙·其三十三
作者：王世贞
朝代：明

和熹昔临朝，文彩冠东都。立幼擅天权，不救昆弟诛。宣仁善革故，圣泽沛皇图。荣名伸敌国，不免子孙诬。追惟正统初，茕然五尺孤。太后坐深宫，格心但诗书。九有颂慈孝，千载仰深谟。
题阙·其三十九
作者：王世贞
朝代：明

东都蔽阉宦，仪曜尽为腥。八俊复三君，皦皦露其嬴。林宗巧弥缝，遑遑竟无成。太邱为包茹，嘿嘿以苟生。鲸波挟衡飙，一苇安得争。唯见黄叔度，鸿飞独冥冥。
题阙·其三十二
作者：王世贞
朝代：明

梁冀挟椒房，人主在股翼。一朝尸二公，举朝皆胁息。八使行按部，先埋都亭轭。带剑入尚书，跪领张陵叱。乐安与京兆，犹能僇其客。死者代相禅，生者不改直。宁如书生贵，横行于八极。
题阙·其三十五
作者：王世贞
朝代：明

仲举诛左铛，谋参闻喜席。其人虽可言，其地终外戚。何进屠酤儿，一死媒汉贼。扬汤而息沸，焉能令沸息。新莽盗汉炎，隋坚成鼎革。赫赫我皇猷，万世垂内则。
题阙·其三十八
作者：王世贞
朝代：明

永明感奇征，微言自西竺。后果摄往因，如环代相续。楚英慕之诛，崔浩排之族。姚秦炽之亡，周武熄之促。趣舍同一途，畴能明罪福。是以有漏因，智者了不录。
题阙·其三十六
作者：王世贞
朝代：明

梁侯既伏法，伯始亦解宦。元相死制狱，缙也同兹难。鼎足共承君，椷口以成乱。伴食犹可言，窃脂良足叹。方进媾红阳，幸叨帝恩逭。却条厚善者，九列俱流窜。于世虽已张，于颜能无汗。
题阙·其三十四
作者：王世贞
朝代：明

范公悲汉亡，坐卧一车裀。三十六载中，不笑亦不嚬。声在咽喉间，畴能闭其呻。万古宇宙间，一见有心人。次则颜见远，慨然能致身。宁为江陵鬼，不作建康臣。顿令首阳薇，奕奕神更新。
题阙·其九
作者：王世贞
朝代：明

商君挟强力，焉能使秦王。牖下亦已隃，华衮徒滋谤。如何群小谋，复树中丞相。仲达策有走，燕公雠可忘。人巧一旦伸，天威畴能抗。万事翻覆手，虽变理非诳。
题阙·其九十
作者：王世贞
朝代：明

强敌震四垂，天地为之裂。铁骑过独松，宋胆悉以夺。信公仗孤忠，群僚乃乌合。弱卵压泰山，犹能整其辙。天运久已去，人事那得说。掩卷惜公才，世儒但称节。
题阙·其九十一
作者：王世贞
朝代：明

赞皇谢膺试，鲁公戒求辟。于中岂泊然，大小犹有择。奈何策华腴，而夺隐士职。前辙既已迷，后轨践其迹。是巧靡不师，畴能已日革。浮云翳其眸，欲辨人间色。何如皓魄澄，群曀自辟易。
题阙·其九十七
作者：王世贞
朝代：明

韩公佐开国，雅若何在汉。尊当百僚师，戚则东第冠。贵富既已极，君恩未终涣。胡陈小竖子，何乃与其乱。投缳应星陨，谁能明非叛。但读虞部章，窃深投杼叹。
题阙·其九十三
作者：王世贞
朝代：明

边马躏中原，遂扫东南陲。天地尽为元，生人安敢违。伦物俱澌尽，存者仅一丝。许生当色辰，强起修饰之。虽复风俗颓，犹守六经遗。奈何拘方士，龂龂生哫斯。不闻夫子言，吾欲居九夷。
题阙·其九十九
作者：王世贞
朝代：明

己巳边马狂，上皇困鱼服。举朝一于公，嶷然回地轴。天子忧万年，鹤驾将改卜。代言当上赏，孤卿尽公禄。于独再坚辞，于心了无恧。彼权借文忮，谁知非实录。
题阙·其九十二
作者：王世贞
朝代：明

天厌一世人，英雄生马足。兵刃周八荒，所至皆鱼肉。中原冠带地，几希付樵牧。时维耶律公，捐身不违俗。宛转中所嗜，从容解其毒。遂令孑遗民，生齿成代续。万古祠禹功，从配当不恧。
题阙·其九十五
作者：王世贞
朝代：明

高皇提一剑，力抉乾坤翳。圣武振八荒，荣名迈五帝。时维中山王，独任心腑寄。坐连百万兵，手挈中原地。才宏识更远，功大心转细。两都对珥貂，茅土垂世世。
题阙·其九十八
作者：王世贞
朝代：明

吾怜革除际，诸贤何不辰。齐黄既首祻，希直亦谋臣。白刃亘天来，谁能保生存。桓桓铁尚书，血战挫燕人。捐脰不肯回，一死识其真。魏公椒房旧，大义乃灭亲。下见武宁王，慨焉不辱身。
题阙·其九十六
作者：王世贞
朝代：明

开平卒于师，曹卫亦早逝。所以保令名，爵赏亦延世。宋公拓中原，功多罪亦细。颍公辟西南，未种纤介戾。苟免钟室诛，难辞杜邮赐。为燕剪名将，焉知非天意。
题阙·其九十四
作者：王世贞
朝代：明

巴延善居功，师出能以律。中废同汾阳，晚荣等高密。廉公当鼎沸，一出秦陇谧。正色抑降臣，改颜崇儒术。莫谓秦无人，江左乃无匹。天意惜未纯，阿桑时间出。
题阙·其二
作者：王世贞
朝代：明

唐虞建官百，夏商始加倍。周官固兼摄，乃不为禄计。王畿仅千里，纷纷错采地。但读妖莽书，可望亡新治。为食裁冗官，省官仍省事。任怨理则然，曲徇反成累。
题阙·其二十
作者：王世贞
朝代：明

李广僇降羌，百战侯不成。虞诩僇降羌，百口不一增。所以辛酒泉，终屈赵营平。天子诛南越，霜戈荡烟箐。畴举螳螂臂，卤级千万赢。斗印悬肘间，焉能使无腥。
题阙·其二十一
作者：王世贞
朝代：明

淮阴独登坛，高密初杖策。抵掌下关中，缓颊定河北。孔明出茅庐，三分已先画。人主恐不真，真则鱼水得。人才恐不真，真则寄社稷。竖儒就功名，往往贱贫迫。
题阙·其二十七
作者：王世贞
朝代：明

石显攻微文，忠言被巧诋。如何久不败，与帝相终始。惜哉匡说诗，晚节终藿靡。侵盗丽丹书，经术遂不齿。后贤小其规，天权煽表里。九重开宸断，八柄俄在已。虽复加诸膝，委之若敝屣。
题阙·其二十三
作者：王世贞
朝代：明

煌煌炎汉业，九有将为新。吏民颂功德，四十三万人。蜀叟方著书，醊醨留其醇。祸患将见迫，仓皇成剧秦。夫岂能钓荣，苟在完其身。一入霸儒手，名尽言亦沦。
题阙·其二十九
作者：王世贞
朝代：明

翟相持短丧，除服起视事。皦皦刘司徒，复明先王制。侃侃富韩公，千载伸兹谊。嵩之触众喙，不能保其位。念非衽金革，谁当使弗避。亡论权君亲，为君者谁氏。
题阙·其二十二
作者：王世贞
朝代：明

子孟秉精忠，其功在受遗。身死骨未寒，五宗遂参夷。林甫易君聪，九有为之隳。生时享万钟，没不保其尸。天威在人间，臣子安得私。所以余殃及，贤否同一揆。高皇罢丞相，赫哉千古师。
题阙·其二十五
作者：王世贞
朝代：明

阳都当国秉，五侯竞骄怙。是时谷司农，矫矫衡言路。批鳞击君瑕，凭社忧主悟。张禹舐犊翁，循默滋巨蠹。孔光首鼠徒，依回市炎祚。天下不为刘，识者了其故。彼莽何能为，谏臣与两辅。
题阙·其二十八
作者：王世贞
朝代：明

安史扇余氛，河北成异域。睢盱五十载，国威为之屈。时维田侍中，精诚贯白日。手挈六州归，力收叛藩■。时宰不睹机，捐之饱狂獝。布也枕戈恨，悍卒宁见恤。何以报君亲，刳心万事毕。
题阙·其二十六
作者：王世贞
朝代：明

宋弘初宦汉，仕莽为并牧。承鼎建武中，虽壮齿亦足。抗言辞帝婚，俛首甘新禄。李密既陈情，无何徇除目。赋诗怨积薪，曾是念初服。翘首坐上尊，晋耶当为蜀。苟窃义孝名，千秋宁无恧。
题阙·其二十四
作者：王世贞
朝代：明

建武薄三公，尚书领西掖。虽复当枢要，厥佩犹铜墨。久次文无害，始为二千石。尾大终压身，备物仍典册。千载同兹恨，学士充内职。上可蔽主权，下不膺吏责。却顾九列人，黯黮无颜色。
题阙·其五
作者：王世贞
朝代：明

韩起执晋政，下临东诸侯。所觊一玉环，再请再不售。辞者既引义，听者但包羞。岩岩魏太子，旦夕宰神州。所获一玉玦，卑辞谢钟繇。丞相时晨起，中郎或晏休。充庭尽璆琳，但颔不问酬。似移勃律河，拱置车门头。
题阙·其五十
作者：王世贞
朝代：明

太元抗强秦，江左一安石。惜哉饶远量，而乃乏远策。车骑实堪胜，用胜良未得。淮淝再鼓后，全秦皆丧魄。胡不遂长驱，归来偷宴息。坐视慕容炽，依然限南北。
题阙·其五十一
作者：王世贞
朝代：明

伯仁负高名，惟能日洪醉。深源负高名，老大不晓事。不用人若失，用之反成累。俯仰宇宙间，名虚复何冀。处仲与灵宝，犹能乱人世。
题阙·其五十七
作者：王世贞
朝代：明

曹马虽窃禅，犹存故君礼。灵宝存晋安，刘宋缘之起。是以零陵王，掩恨归蒿里。一念逞所私，千秋成厉轨。诸子岂尽嚚，人人不良死。不然寄奴勋，夫岂阿瞒比。
题阙·其五十三
作者：王世贞
朝代：明

吴卒脱瘦冰，功当冠国臣。但求百斛酒，陶然竟其身。园卒为蕲王，致赀巨万缗。依然抱一瓮，老作灌园人。始悟范少伯，得之犹未真。辞越复居陶，忧死复忧贫。何似两卒贤，名与利俱泯。
题阙·其五十九
作者：王世贞
朝代：明

东昏逞屠僇，勋庸一朝尽。赫赫萧兰陵，雍州义师振。岂惟感家难，九有同兹愠。奈何吴娃恋，竟媒彭城衅。不闻夏殷灭，喜妲皆来嫔。人纲既已乖，天道良可信。更读巢刺编，令人发深恨。
题阙·其五十二
作者：王世贞
朝代：明

明德擅轩龙，不及宋贵人。元魏为残忍，立庶戕其亲。亚子矫之谬，嫡后为大嫔。苟在快其私，毋乃乖天伦。胤体登宸极，往往称并尊。并尊无乃过，隆养礼亦均。
题阙·其五十五
作者：王世贞
朝代：明

营平不贪功，获伸于明主。清源不贪功，主骄方黩武。封拜跬步间，见之弗肯取。供君一念快，使我万骨腐。禄儿方开边，曷不惭入土。
题阙·其五十八
作者：王世贞
朝代：明

彦国领元枢，坚辞格外赐。一赐何足言，难沮格外事。老臣于举动，往往见深意。鼎足共承君，染指不自制。椒房与左铛，相与徼恩惠。患得已不忧，得之了不愧。
题阙·其五十六
作者：王世贞
朝代：明

元嘉修内政，江左乃宴宁。淳熙急外攘，庶事实励精。再举再辱师，戎马反纵横。拓跋威方振，完颜治复平。两劲迫自完，谁能问合并。少保痛朱仙，太尉悔崤？。事机苟一失，千载遂无成。
题阙·其五十六
作者：王世贞
朝代：明
体裁：古风

元嘉修内政，江左乃宴宁。淳熙急外攘，庶事实励精。再举再辱师，戎马反纵横。拓跋威方振，完颜治复平。两劲迫自完，谁能问合并。少保痛朱仙，太尉悔崤�。事机苟一失，千载遂无成。
题阙·其五十四
作者：王世贞
朝代：明

鲁霸倾储宫，大帝为之惑。及乎登见废，霸亦当大辟。魏秦倾储宫，势已危夺嫡。承干用反削，泰遂均州谪。岂唯觊觎解，亦使愤惋释。始悟英雄人，为舛亦不极。
题阙·其八
作者：王世贞
朝代：明

秦皇与汉武，雄略盖一世。如何求神仙，毕死不能致。醇秾日濡首，二八更代侍。一念杀机发，九有为腥秽。于力岂不饶，于道转成悖。所以雪山翁，先辞转轮位。
题阙·其八十
作者：王世贞
朝代：明

兴庆帝父尊，重华天下养。如何猜疑际，天伦遂板荡。抱景等幽囚，跬步同流放。生时亿兆主，弥留向谁傍。牝鸡一司晨，豺虎成兹谤。
题阙·其八十一
作者：王世贞
朝代：明

牛李相树敌，进退为是非。刺刺唇吻间，人主至宵衣。如何洛蜀党，贤者亦为之。涣群表大易，不比有明规。矛盾起方寸，所读何书诗。窃窥五鬼章，至今令人疑。
题阙·其八十七
作者：王世贞
朝代：明

艺祖惇友于，淳熙不良弟。空宫閟丘嫂，阴刃戕二嗣。奚必柱斧声，然后乃成弑。普也社稷臣，驱除每先意。其误不在今，误在书金柜。何物一老妪，乱经徇所庇。每读梁孝书，窃贤窦詹事。
题阙·其八十三
作者：王世贞
朝代：明

顺宗长谅阴，伾文遂窃柄。生终被窜僇，死犹蒙佞幸。及观所厘革，往往多敝政。颇收遗老还，力与中贵竞。柳吕一自没，欲速成蹭蹬。不睹快心人，时有膏肓病。
题阙·其八十九
作者：王世贞
朝代：明

伯纪与德远，忠志贯金石。量隘而才疏，焉能剪强敌。忠简差练事，其气已萧索。等彼王与谢，雍容参揆席。矫首眺大河，苍苍七陵色。安得刘寄奴，纯心为宗国。
题阙·其八十二
作者：王世贞
朝代：明

阳公为谏议，四载閟其口。一作惊人鸣，出为道州守。鱼羹及稻糜，与众均所受。催科自注考，能令督邮走。兄弟凡三人，相与日饮酒。醉即共衾宿，不娶竟无后。钓奇性理僻，于道能知否。
题阙·其八十五
作者：王世贞
朝代：明

天厌五季腥，时复一扫之。存者旦暮人，焉能辨华夷。冯公岂不伟，于节安所施。信心白刃间，荣贵保期颐。千秋蒙垢污，所救亦不訾。二石一海鸥，古称图澄师。儒者所不道，西竺将取斯。
题阙·其八十八
作者：王世贞
朝代：明

宣和负与国，复渝海上盟。一念不胜贪，宇宙遂佳兵。朱仙十三诏，竟分南北形。奕世言恢复，聊尔美其名。开禧大辱国，符离亦无成。孱然史越王，持重见讥评。贵寿复世延，毋乃当帝情。
题阙·其八十六
作者：王世贞
朝代：明

有宋躬柔德，台谏执天衡。与帝争是非，物论时见凭。念无九苞彩，爪距若苍鹰。桧冑肉喂之，搏击中所憎。士气一为夺，千秋犹不胜。侧耳平津馆，嗫嚅承明廷。咬咬双鸂？，豸角何峥嵘。窜头复摇尾，宁不愧其名。
题阙·其八十六
作者：王世贞
朝代：明
体裁：古风

有宋躬柔德，台谏执天衡。与帝争是非，物论时见凭。念无九苞彩，爪距若苍鹰。桧冑肉喂之，搏击中所憎。士气一为夺，千秋犹不胜。侧耳平津馆，嗫嚅承明廷。咬咬双鸂�，豸角何峥嵘。窜头复摇尾，宁不愧其名。
题阙·其八十四
作者：王世贞
朝代：明

自古负心人，毋与朱三伍。狙诈曹瞒流，狞凶亚石虎。狂锋既犯跸，王公尽砧斧。沙陀首弄兵，乘时窃边土。破巢稍臣分，劫揆仍凶虏。力屈聊避尊，夫岂崇故主。窃陋司马公，帝纪安足数。
题阙·其六
作者：王世贞
朝代：明

穰侯太后弟，勋贤无与伦。握秉五十年，山东半为秦。唾手夺相印，咄咄一旅人。辎重东出关，黄金贱于薪。人生畏失职，所忧岂在贫。应侯功不多，况乃疏间亲。解绶不待晚，翛然保其身。
题阙·其六十
作者：王世贞
朝代：明

武陵怙酒德，法兴寄腹心。湘东肆豪猜，佃夫当喉襟。名轻行既劣，俾制嗣君淫。幸门既四辟，八座皆聋瘖。片纸夕下来，晨即委刀砧。物情虽云快，隐忧良亦深。
题阙·其六十一
作者：王世贞
朝代：明

景倩实孝廉，精心事苫块。虽详褚公譬，谁能使居位。一朝遘国忧，扶携入趍卫。宋栋垂欲倾，一木焉足赖。父子同所归，怡然见先帝。子野竖儒生，咄咄计成败。
题阙·其六十七
作者：王世贞
朝代：明

昭明秉岐嶷，其用稍文弱。晋安一继之，靡靡成轻薄。而况于湘东，豹文乃羊鞟。何必侯司徒，然后成危削。奚俟宇文公，江陵方面缚。人主执天权，操念为美恶。浑浑西京词，已矣不可作。
题阙·其六十三
作者：王世贞
朝代：明

每读梁史残，愀然感僧辨。奸雄志逐麇，肘腋遂中变。焚骨饮其灰，王颁解修怨。论功不受赏，竟免丹书谴。良胜伍行人，终成徇知恋。此身复为奢，沈冤竟谁唁。龚壮更超然，巴山从所愿。
题阙·其六十九
作者：王世贞
朝代：明

魏氏起索头，统万驾勃勃。太武及文成，兵氛犹未歇。高祖力用夏，三灵为之悦。人文外以炳，天纲内多缺。易世曾几何，奄然遂改物。礼着忠信薄，斯言吾敢蔑。
题阙·其六十二
作者：王世贞
朝代：明

彦回秉清令，须髯矗如戟。会之负挺劲，长身若立壁。坚请天水社，力抗山阴逼。生死在须臾，岂尽为名饰。一念偶已非，滔天遂焉极。赫赫两师尹，能无发深惜。
题阙·其六十五
作者：王世贞
朝代：明

谢朏箕山节，恨为子季卖。出处自当心，取决人謦欬。赫赫司徒公，谁能使之拜。辞萧初若远，仕鸾岂无害。指口但饮酒，优游于禅代。当时保身者，名位两不败。千载思胜业，令人有余慨。
题阙·其六十八
作者：王世贞
朝代：明

尔朱起秀容，结侠倾魏室。众不满万人，所至无衡敌。立空葛荣众，远授天光策。有才足为乱，惜靡戡乱德。贺六曹瞒亚，黑獭仲谋匹。混合由真运，鼎峙乃材力。咄咄广武叹，令人歌阮籍。
题阙·其六十六
作者：王世贞
朝代：明

晋有一仁人，开府羊荆州。梁有一仁人，车骑韦严侯。弱者怀其德，强者伐其谋。俭慈不敢先，老氏羊所优。竺教横天来，举世皆荡流。韦也守中庸，不忮复不求。
题阙·其六十四
作者：王世贞
朝代：明

宋彧剪诸昆，建安亦就图。忠勋在宗社，不获保头颅。魏恪猜群叔，彭城首见疏。明德格乾坤，未免当门锄。储胥既自彻，羽翼孑然孤。唾手授萧郎，遗蘖召尔朱。人事与天心，默应良不诬。
题阙·其十
作者：王世贞
朝代：明

战国一子舆，其德几素王。仁义不获施，千载訾齐梁。侃侃程正叔，矫矫朱紫阳。宋室有遗恨，不登中书堂。造物护其偏，欲令见所长。微言在竹素，千秋扬耿光。
题阙·其十一
作者：王世贞
朝代：明

孙吴工用整，起剪工用强。神哉淮阴侯，变化乃无常。举目尽乌合，出手成龙骧。百战取中原，黥彭那得方。精诚拒武涉，小谬请假王。高帝抚孤雏，魂魄忧未央。见谓高鸟尽，谓可良弓藏。遗恨在匈奴，冒顿骄大荒。
题阙·其十七
作者：王世贞
朝代：明

项羽千载雄，淮阴万人敌。兵谋归蒲山，盗道推建德。友谅据上流，势压江南坼。或臣或假手，或抗或相扼。天顾要有真，人巧无不悉。宁知嬴与赵，攻瑕易为力。
题阙·其十三
作者：王世贞
朝代：明

汉祖提一剑，西行取天下。所过降名城，畴非背主者。两贤岂相阨，丁公悔其舍。刑赏在须臾，乃复为名假。不然卖国儿，项伯开茅社。宁如我高皇，福寿独褒借。
题阙·其十九
作者：王世贞
朝代：明

汉武鞭九有，所寄三腹心。公孙为丞相，脱粟一布衾。张汤为大夫，家不满千金。弘羊为搜粟，钩较穷飞沈。横赏五十年，民力犹可任。即论守与才，隐然亦国琛。古人不足古，今人良愧今。
题阙·其十二
作者：王世贞
朝代：明

石乞相白公，能使楚社倾。事覆不庇身，怡然九鼎烹。王邑卫渐台，父子死汉兵。磔肉县五父，狗亦厌其腥。淫女徇所欢，一死犹胜生。不睹西市倡，改服奏银筝。
题阙·其十五
作者：王世贞
朝代：明

秦始修封禅，白骨尸撑连。汉武修封禅，宇内尽骚然。开元修封禅，妖女蘖其间。文彩涂人目，万眸自睊睊。隋帝既平陈，能为长者言。虚言诬上帝，薄德报名山。
题阙·其十八
作者：王世贞
朝代：明

魏其既罢相，武安客如云。独有灌太仆，捐身奉故君。长平事势改，舍旃趍冠军。谁如任司直，胶漆逾不分。寸心既无负，薄俗亦少敦。信史表其贤，异乎吾所闻。七尺人自有，安能老它门。
题阙·其十六
作者：王世贞
朝代：明

孝武驱三方，快若风扫翳。及乎遇匈奴，往往不得志。长平既雄武，冠军复剽锐。横穿单于幕，直夺金人祭。拓地城五原，雪雠光九世。是时李飞将，子长所深寄。天幸与数奇，词组成轩轾。竟令挞伐威，寥寥无可记。
题阙·其十四
作者：王世贞
朝代：明

韩彭既已族，萧相请室归。留侯始长叹，赤松将见依。受劫建成侯，于事亦已危。幸辞高皇网，复受吕后羁。百谷土地腥，既辟复食之。商山自有人，四皓了不知。
题阙·其四
作者：王世贞
朝代：明

太公有丹书，于道若卓尔。剪殷首骏勋，开齐垂世纪。阴谋实种种，安能涂人耳。信史未敢凭，吾闻诸夫子。变鲁标深讥，观乐示微旨。却美齐桓正，尊王固如此。
题阙·其四十
作者：王世贞
朝代：明

孔明讨汉贼，祁山凡六出。威惠等春膏，精诚贯秋日。讴谣道相属，身死名不没。阳都佐东主，举朝服明决。如何反掌间，名身并遒灭。即论新城挫，不掩徐塘伐。成败遂低昂，千秋令中热。
题阙·其四十一
作者：王世贞
朝代：明

曹氏据七州，威力方盖世。云长鼓偏师，一战挫其锐。似忆白马围，欲徙铜驼避。国贼碧眼儿，窃败乃公事。昭烈与孔明，兹时诚失计。三万黄头军，顺流下白帝。退可伐贼谋，进当厚师继。既蹶兴愤师，中原了无意。竟令涪江水，酿作永安泪。
题阙·其四十七
作者：王世贞
朝代：明

五胡肉晋室，聪勒独狞凶。王族无完领，万姓一釜中。靳准小竖子，而乃夷聪宗。冉闵差强意，羯血三台红。伊昔新城役，坑秦快六雄。天地诚不仁，代报以无终。
题阙·其四十三
作者：王世贞
朝代：明

张鲁世奇邪，乘险保梁州。及乎降曹公，五子万户侯。全义亦盗雄，所事无恩雠。胙土享真王，晚节更优游。梁州无砧盎，河南但锄耰。是时二邦外，柱骨如山丘。乱世能庇民，食报宁不优。
题阙·其四十九
作者：王世贞
朝代：明

晋元起微弱，夷吾为始兴。武德中不竞，因事就功名。当时铮铮者，仅一陶士行。坐观武昌变，龃龉历阳兵。珍贿倾王室，睥睨折翼征。竖儒不睹事，谬比于孔明。所以柴桑叟，愤然振家声。
题阙·其四十二
作者：王世贞
朝代：明

文若本名家，志在匡社稷。周览六合间，畴能托其迹。降心事阿瞒，相与图僇力。迅扫群雄尽，彼奸愈得职。九锡从邺来，一死明夙昔。宁如寄奴相，忧在后石画。死犹擅元功，生不念王室。
题阙·其四十五
作者：王世贞
朝代：明

文王实剪魏，叔夜尸于市。天子不为雠，雠乃作天子。当时侍中君，衔愤栖田里。新沓竟怜才，终烦司徒启。惜哉荡阴役，终乃为雠死。王裒恸蓼莪，独行表君子。
题阙·其四十八
作者：王世贞
朝代：明

晋昭实剪商，诞也谊弗受。麾下数百人，一一田横友。矫矫继汉龙，夫岂称魏狗。攸之扶宋倾，迥为宇文守。二李起南北，慨焉捐其首。于心岂尽纯，于道良无疚。奉玺者何人，心死亦已久。
题阙·其四十六
作者：王世贞
朝代：明

晋武弛王度，隋文擅天刑。于德实不竞，乘瑕乃合并。苻秦任景略，七州差荡平。慨然念大统，夫岂徒佳兵。淮淝误一蹶，中原遂土崩。竖儒轻相薄，志士叹无成。
题阙·其四十四
作者：王世贞
朝代：明

昔有王彦方，闇然敦古谊。讼者将取平，望庐恧而逝。淑问既已昭，弓旌遂麇至。一旦雠其身，侩酤以自秽。始悟矜名客，良非终隐计。众恶几于道，吾闻之老氏。
题陆山人募缘诗卷
作者：王世贞
朝代：明

人间岂少嘉宾在，惆怅谁营剡下资。何似只携诗卷去，五湖烟雨伴鸱夷。
题陈方伯玉叔天尺楼
作者：王世贞
朝代：明

高楼去天只一尺，韦杜城南那许同。倚槛星河翻下界，卷帘阊阖吐刚风。自怜王粲登临懒，不怕陈登意气雄。尔道神仙好居此，刘郎井干委秋蓬。
题霞川卷
作者：王世贞
朝代：明

高斋傍霞屿，川光时复暝。浮天自五色，含飔忽千片。陆离媚初旭，窈窕横晴巘。文鱼欣欲上，遥鹜孤难辨。为语谢临川，如绮复如练。
题韩熙载夜宴图
作者：王世贞
朝代：明

遏云歌罢舞回风，夜半腰支不属公。屈戍乍摇纱影弄，可应人是顾宏中。由来歌舞破江山，庭树能催王气残。唱得浣溪宫样句，小楼吹彻玉笙寒。烧来红泪尽辞银，花拥舒郎别院春。国虽家雠都未了，可能还较绝缨人。
题韩熙载夜宴图·其一
作者：王世贞
朝代：明

遏云歌罢舞回风，夜半腰支不属公。屈戍乍摇纱影弄，可应人是顾宏中。
题韩熙载夜宴图·其三
作者：王世贞
朝代：明

烧来红泪尽辞银，花拥舒郎别院春。国虽家雠都未了，可能还较绝缨人。
题韩熙载夜宴图其二
作者：王世贞
朝代：明
体裁：七言绝句

由来歌舞破江山，庭树能催王气残。唱得浣溪宫样句，小楼吹彻玉笙寒。
题项子曲池草堂用原韵
作者：王世贞
朝代：明

闻君卜筑处，巧得越江偏。宛转天疑隔，栖迟境自玄。草萦双屐远，花借一尊先。况是谈经日，门人有服虔。小凿通鱼缓，幽栖得燕新。地方韦氏曲，池是习家邻。梦好从难弟，诗成托有神。时才屈指见，慎莫怨沈沦。字许桓谭问，名因求仲闻。数楹浣花借，一水武夷分。竹袅干云色，兰滋过雨芬。风尘知暂染，不愧北山文。
题项子曲池草堂用原韵·其一
作者：王世贞
朝代：明

闻君卜筑处，巧得越江偏。宛转天疑隔，栖迟境自玄。草萦双屐远，花借一尊先。况是谈经日，门人有服虔。
题项子曲池草堂用原韵·其三
作者：王世贞
朝代：明

字许桓谭问，名因求仲闻。数楹浣花借，一水武夷分。竹袅干云色，兰滋过雨芬。风尘知暂染，不愧北山文。
题项子曲池草堂用原韵其二
作者：王世贞
朝代：明
体裁：五言律诗

小凿通鱼缓，幽栖得燕新。地方韦氏曲，池是习家邻。梦好从难弟，诗成托有神。时才屈指见，慎莫怨沈沦。
题餐英卷赠金陵赵生
作者：王世贞
朝代：明

蓝田老翁解种璧，南海太守仍煮石。争似侬家篱落边，长贫不乏黄金钱。侬今亦号天随子，手摘此花和露饵。湘江乍可荐灵均，甘谷何烦遗伯始。为侬朗诵餐英辞，清波溢齿天风吹。胸中秋色三万斛，底事商山寻紫芝。
题马大夫九里松隐居
作者：王世贞
朝代：明

偃盖垂髯一万株，郁葱佳气冠江湖。长依汉地三天竺，不数秦时五大夫。永夜涛声遥自合，高秋岭色未全孤。无劳白眼轻人世，雨后芝苓好更锄。云物苍然滃不开，中原真欲压徂徕。龙鳞日耸天朝干，乌尾霜讹御史台。半岭只闻鸾凤啸，百年谁辨栋梁材。饶他新息封侯好，杨柳萧条曲易哀。
题马大夫九里松隐居·其一
作者：王世贞
朝代：明

偃盖垂髯一万株，郁葱佳气冠江湖。长依汉地三天竺，不数秦时五大夫。永夜涛声遥自合，高秋岭色未全孤。无劳白眼轻人世，雨后芝苓好更锄。
题马大夫九里松隐居·其二
作者：王世贞
朝代：明

云物苍然滃不开，中原真欲压徂徕。龙鳞日耸天朝干，乌尾霜讹御史台。半岭只闻鸾凤啸，百年谁辨栋梁材。饶他新息封侯好，杨柳萧条曲易哀。
题马大夫九里松隐居大宗伯董丈用均用前押韵三章见贻惜别陈怀徵之梦寐至云遥想六桥冠盖集知无一日酒杯閒又云水国共怜门似水山神应望屐登山其托羡湖山寄好风雅真无匹矣复以三章追挽先君子奏之松柏之间霜飙骤零真足肠断不揣辄复和谢依来数其乱篇专志哀感知鉴泣乌之私不以续貂为诮也·其一
作者：王世贞
朝代：明
体裁：七言律诗

先朝词客胜扬班，地近烟霞许暂攀。高卧不招衰凤叹，中兴翻睹伏龙閒。遥飞郢里歌中雪，恍踏苕溪雨后山。却恨南浔夜深路，祇令如镜映离颜。
题马岭山中泉自嘲兼呈于鳞子与
作者：王世贞
朝代：明

坼峡分流各吐奇，争先翻道出山迟。即令到海成何事，竟日行吟无倦时。
题马远十二水
作者：王世贞
朝代：明

上帝两带垂，长江黄河流。昆崙触天漏，下贮海一抔。震泽与洞庭，汇作东南沤。风云出千变，日月浴双辀。泓渟写秋星，萧瑟竞素湫。木落清浅出，石压琮琤抽。其细沫贯珠，巨者膏九州。谁能传此神，毋乃宋马侯。解衣盘礴初，已动冯夷愁。天一臆间吐，派九笔底收。生绡十二幅，幅幅穷雕锼。惜昔进御时，陡豁神龙眸。遂令大同殿，涛声撼床头。六宫摄其魄，所以不欲留。杨妹即大家，女史司校雠。朱填六玉箸，墨宛四银钩。锦缥赐两府，青缃润千秋。晴窗乍开阅，如练沾衣褠。恍作银汉翻，浸我白玉楼。当其郁怒笔，楣表腾蛟虬。及乎汩舒徐，遥颈延鹜鸥。动则开智乐，渊然与心谋。老思鉴湖曲，兴尽剡溪舟。左壁桑氏经，右图供卧游。那能学神禹，胼胝终荒丘。
题马远山月弹琴图
作者：王世贞
朝代：明

与君试弹三两弦，中有流水仍高山。与君试听山与水，恍若泠泠合宫徵。试问此声当属谁，道人指爪如金锥。划然一鸣天地白，初月何情为谁色。丹青谱出无声琴，却借青眼成知音。声空色空人已矣，彼图我歌皆幻耳。
题马鲜梅鲜于枢长歌真迹后为詹侍御明甫赋
作者：王世贞
朝代：明

詹家琪树五百年，色压万卉当春先。根如铁龙蕊如玉，能使石壁增清妍。马儿丹青得父笔，为梅传神神颇全。当时主人大好事，遍乞虞揭诸名篇。伯机一书独遒发，与图三绝嗣郑虔。老梅枯死圃亦废，此卷一分沈虞渊。仍孙侍御出按部，夜有光怪腾奎躔。不知何人致此卷，捧视绝倒几成颠。延津剑合犹化去，合浦珠返宁天然。归陈祖庙集子姓，天球大训不敢前。金华山头紫郁浡，鳌溪水脚青潺湲。故家何必问乔木，五尺绢素高摩天。他时努力效鼎实，与子别结千秋缘。
题鸟王啖龙图
作者：王世贞
朝代：明

黑风吹海海水立，琉璃宫中老龙泣。此时鼓翼天关摧，左足下蹴龙宫开。海人明珠若明月，愿赎龙躯了无答。鼍参鼋史祈以身，天厨朝餔不尔珍。老拳顿颡隆准坼，双角拉枯血中擘，败鳞飞空空欲赤。馀噫尚足呼风霆，掷火波底流金铃，宛转骨尽神不灵。我闻阎浮提，三千六百海，一龙一餐八万载。须弥山倾劫福竭，鸟王与龙竟谁在。君不见龙儿一梦何其聪，可怜宫中群小龙，金翅乃是宣城公。
题黄定父瓜洲小阁
作者：王世贞
朝代：明

小阁方床睡思浓，金山忽送五更钟。披衣起坐浑无事，唤起江南千万峰。
题黄熊像
作者：王世贞
朝代：明

十年长泛米家船，词画尝誇夙世缘。悟了去来无一物，不须身挂杖头钱。
题�薋园
作者：王世贞
朝代：明
体裁：古风

昔当遘时屯，掩迹遁闾井。所难近市喧，复深在原警。选地不在遐，步武得佳境。云来白石古，雨去苍苔静。瀹茗爇妙香，为我回酩酊。指麾勤剪刈，毋使薋菉逞。斯物岂余雠，虞为芝兰梗。晚途悔别择，返心皈平等。怨戚与愚贤，相将共箕颍。
颜尚书送裴将军北伐真迹歌
作者：王世贞
朝代：明

天宝剑舞称裴旻，盘马一决分千身。熻如雷电缭四足，圆若日月抟双轮。颜尚书受颠史诀，书笔暗与裴通神。武功不竞国之耻，五字欲扫祁连尘。锥沙印泥纷并出，大篆古隶藏其真。悬崖吐溜忽百丈，坠石小转回千钧。渔阳揭地动鼙鼓，尚书犹新裴已陈。二十四郡委陴走，扼腕浩叹秦无人。不看李郭万人敌，扶汝健笔刊嶙峋，呜呼小技何足论。
颜廷愉执弟子礼过余而不饮酒得一律送之
作者：王世贞
朝代：明

生无束修贽，愧尔号门人。卮酒不肯御，形神安得亲。衰输啖名客，病爱乞骸身。五彩行当就，扶摇抟九旻。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳
作者：王世贞
朝代：明

有论已乖养性，无书自成绝交。且从李耳视舌，不与陶潜斗腰。狗监故知犬子，太玄自守童乌。任他出山小草，甘老东吴菰芦。爱弟策名京兆，严君奏捷未央。不才也能随例，年年管领长枪。无思无为足矣，不笑不取何居。生儿但识丁字，慎勿读父之书。但誇酒贤酒圣，莫论钱愚钱神。为龙为蛇亦可，应牛应马谁真。小驿残茅短篱，偶尔浊醪一卮。却似区区天地，野夫寄此何为。趋府不休自怜，人生几许流年。不羞挂名牛后，所恨望尘马前。丈人石畔云起，女郎峰头雨来。可怕千秋望断，只愁风横吹开。薄薄斜阳剩照，辉辉残雪留姿。天公任汝搬弄，毕竟能过几时。贺监八旬舍宅，白傅六帙分司。那知七百年后，笑杀李家小儿。莫言无下箸处，二十七种菜鲑。自劝自斟佳客，一丘一壑人家。何用劳他白仆，唤来将伴朱提。去日薰莸莫恨，到时还隔云泥。袖中束书数卷，车后挂酒一瓢。任尔风尘度日，犹胜政府逍遥。哥舒明驼难得，道将快牛未逢。借问长安相府，何如兼领司农。檀氏沐猴无怪，谢郎鸲鹆更工。为语当筵鲍老，莫笑钦明八风。华不注何崎嵚，青天削立峰岑。寄语三周铁骑，其如一杖登临。饭罢从容扪腹，汝胡许大乃尔。诗书淘洗欲尽，空空如也而已。冠盖人人白雪，生涯处处青山。莫怪攀龙任诞，王生犹落人间。离骚未称佳士，庄叟竟不异人。乞取楞严一卷，消除几日残春。欲雪千山自暝，将风万树知寒。偿债半生车马，误人一世衣冠。衣冠是处故人，不如一吴国伦。七品十年不贱，千金片语那贫。翛翛桧栝风紧，蔼蔼桑榆日斜。莫怪牛羊不下，中峰自有人家。曹公治窟何意，丙相问喘莫论。止是输他两吏，歌呼复吐车茵。明年罢官归去，山田不论俸钱。三山六水任意，两粥一饭安眠。车公一言拜相，李广百战不侯。自是人间常事，莫将造物追求。泣麟思凤且止，怨鹤惊猿莫论。问君几许经济，抛掷骠骑车门。既少桓谭数语，又无侯芭一人。胸中万卷何用，到了还他浑沦。何必陶公能赋，杜鹃也归去来。生宁与雀等伍，死不呼鸩为媒。世事一清一浊，人情有爱有憎。胸中八九云梦，何劳琐琐淄渑。富不如贫魏击，生不如死曹涂。片语千秋万古，两袖三江五湖。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳·其一
作者：王世贞
朝代：明

有论已乖养性，无书自成绝交。且从李耳视舌，不与陶潜斗腰。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其七
作者：王世贞
朝代：明
体裁：六言诗

趋府不休自怜，人生几许流年。不羞挂名牛后，所恨望尘马前。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其三
作者：王世贞
朝代：明
体裁：六言诗

爱弟策名京兆，严君奏捷未央。不才也能随例，年年管领长枪。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其三十
作者：王世贞
朝代：明
体裁：六言诗

富不如贫魏击，生不如死曹涂。片语千秋万古，两袖三江五湖。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其九
作者：王世贞
朝代：明
体裁：六言诗

薄薄斜阳剩照，辉辉残雪留姿。天公任汝搬弄，毕竟能过几时。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二
作者：王世贞
朝代：明
体裁：六言诗

狗监故知犬子，太玄自守童乌。任他出山小草，甘老东吴菰芦。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二十
作者：王世贞
朝代：明
体裁：六言诗

欲雪千山自暝，将风万树知寒。偿债半生车马，误人一世衣冠。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二十一
作者：王世贞
朝代：明
体裁：六言诗

衣冠是处故人，不如一吴国伦。七品十年不贱，千金片语那贫。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二十七
作者：王世贞
朝代：明
体裁：六言诗

既少桓谭数语，又无侯芭一人。胸中万卷何用，到了还他浑沦。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二十三
作者：王世贞
朝代：明
体裁：六言诗

曹公治窟何意，丙相问喘莫论。止是输他两吏，歌呼复吐车茵。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二十九
作者：王世贞
朝代：明
体裁：六言诗

世事一清一浊，人情有爱有憎。胸中八九云梦，何劳琐琐淄渑。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二十二
作者：王世贞
朝代：明
体裁：六言诗

翛翛桧栝风紧，蔼蔼桑榆日斜。莫怪牛羊不下，中峰自有人家。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二十五
作者：王世贞
朝代：明
体裁：六言诗

车公一言拜相，李广百战不侯。自是人间常事，莫将造物追求。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二十八
作者：王世贞
朝代：明
体裁：六言诗

何必陶公能赋，杜鹃也归去来。生宁与雀等伍，死不呼鸩为媒。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二十六
作者：王世贞
朝代：明
体裁：六言诗

泣麟思凤且止，怨鹤惊猿莫论。问君几许经济，抛掷骠骑车门。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其二十四
作者：王世贞
朝代：明
体裁：六言诗

明年罢官归去，山田不论俸钱。三山六水任意，两粥一饭安眠。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其五
作者：王世贞
朝代：明
体裁：六言诗

但誇酒贤酒圣，莫论钱愚钱神。为龙为蛇亦可，应牛应马谁真。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其八
作者：王世贞
朝代：明
体裁：六言诗

丈人石畔云起，女郎峰头雨来。可怕千秋望断，只愁风横吹开。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其六
作者：王世贞
朝代：明
体裁：六言诗

小驿残茅短篱，偶尔浊醪一卮。却似区区天地，野夫寄此何为。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其十
作者：王世贞
朝代：明
体裁：六言诗

贺监八旬舍宅，白傅六帙分司。那知七百年后，笑杀李家小儿。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其十一
作者：王世贞
朝代：明
体裁：六言诗

莫言无下箸处，二十七种菜鲑。自劝自斟佳客，一丘一壑人家。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其十七
作者：王世贞
朝代：明
体裁：六言诗

饭罢从容扪腹，汝胡许大乃尔。诗书淘洗欲尽，空空如也而已。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其十三
作者：王世贞
朝代：明
体裁：六言诗

袖中束书数卷，车后挂酒一瓢。任尔风尘度日，犹胜政府逍遥。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其十九
作者：王世贞
朝代：明
体裁：六言诗

离骚未称佳士，庄叟竟不异人。乞取楞严一卷，消除几日残春。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其十二
作者：王世贞
朝代：明
体裁：六言诗

何用劳他白仆，唤来将伴朱提。去日薰莸莫恨，到时还隔云泥。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其十五
作者：王世贞
朝代：明
体裁：六言诗

檀氏沐猴无怪，谢郎鸲鹆更工。为语当筵鲍老，莫笑钦明八风。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其十八
作者：王世贞
朝代：明
体裁：六言诗

冠盖人人白雪，生涯处处青山。莫怪攀龙任诞，王生犹落人间。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其十六
作者：王世贞
朝代：明
体裁：六言诗

华不注何崎嵚，青天削立峰岑。寄语三周铁骑，其如一杖登临。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其十四
作者：王世贞
朝代：明
体裁：六言诗

哥舒明驼难得，道将快牛未逢。借问长安相府，何如兼领司农。
风寒济南道中兀坐肩舆不能开卷因即事戏作俳体六言解闷数之政得三十首当唤白家老婢读之耳其四
作者：王世贞
朝代：明
体裁：六言诗

无思无为足矣，不笑不取何居。生儿但识丁字，慎勿读父之书。
风岩
作者：王世贞
朝代：明

一决土囊口，居然万壑同。人应自寒暑，风不解雌雄。
风日清美行园有怀吴峻伯率尔折简
作者：王世贞
朝代：明

亭午气清和，西园行挟策。阶藉葳蕤红，窗延纵横碧。时禽骄孤迈，芳草妒新迹。慨然怀良友，胡为但役役。刀笔余啸歌，诗书子徽纆。博谷声条桑，永晷不重得。愿言携琴至，呼尊命所适。
风阻瓜步辱李季宣先辈破浪过访与饮过扬州始别
作者：王世贞
朝代：明

雪迭千寻浪，风横一叶舟。我惭羊叔子，君似郭遐周。久不逢泥饮，翻令爱石尤。欲将无赖意，相与问扬州。
飞云涧瀑布涧
作者：王世贞
朝代：明

急淙瀑布千丈，飞云冒絮百重。更许餐霞煮石，山人衣食从容。
飞升台
作者：王世贞
朝代：明

鹅笙凤管奏春风，玉节金麾满太空。今日广成成后进，不知何事恋崆峒。
飞来峰
作者：王世贞
朝代：明

涛声不断舞苍虬，忽尔巑岏万玉抽。劫尽修罗移佛土，愿深阿育涌南洲。悬崖宛转疑龙藏，叠岭鶱腾尽鹫头。自有真如飞不去，幻躯天地任沈浮。
飞练峡
作者：王世贞
朝代：明

游女拿舟向峡边，惊呼白练界苍烟。生来未识天台瀑，湿着红衫不解怜。
食滹沱鱼戏作
作者：王世贞
朝代：明

滹沱鱼尾真全赤，况复车轮败后炊。三辅周遭二千里，从今鱼乐也应知。
饮乡人桂树下作
作者：王世贞
朝代：明

桂树扶秋老，藜筇引兴长。短墙过秀色，小径袅幽香。客自歌招隐，人殊胜辟疆。前身是金粟，米汁但何妨。
饮华生茗
作者：王世贞
朝代：明

君携阳羡茶，荐以中泠水。高卧读离骚，林端月初起。
饮徐公归有园后旋过乃婿张伯隅园小坐有作
作者：王世贞
朝代：明

徐邈飞觞故不悭，仍过玉润许舒颜。穿池巧博回环水，构宇能承向背山。客至琴樽欣得所，坐深花鸟乐相关。与君试问峰头石，若个中丞压载还。
饮欧阳镇朔即事有赠
作者：王世贞
朝代：明

琵琶曲按古凉州，急管清尊玳瑁愁。劝尔军中高太白，秋来应挂郅支头。旌旗春偃白龙堆，教客休停鹦鹉杯。歌舞未残飞骑出，月中生缚左贤来。欲从铃阁借前筹，姑衍条支一剑收。尔自虎头飞食肉，不教猿臂羡封侯。曼缨白马下双雕，降敌辕门气不骄。为问浑邪能骑射，可如新帅霍嫖姚。
饮欧阳镇朔即事有赠·其一
作者：王世贞
朝代：明

琵琶曲按古凉州，急管清尊玳瑁愁。劝尔军中高太白，秋来应挂郅支头。
饮欧阳镇朔即事有赠·其四
作者：王世贞
朝代：明

曼缨白马下双雕，降敌辕门气不骄。为问浑邪能骑射，可如新帅霍嫖姚。
饮欧阳镇朔即事有赠其三
作者：王世贞
朝代：明
体裁：七言绝句

欲从铃阁借前筹，姑衍条支一剑收。尔自虎头飞食肉，不教猿臂羡封侯。
饮欧阳镇朔即事有赠其二
作者：王世贞
朝代：明
体裁：七言绝句

旌旗春偃白龙堆，教客休停鹦鹉杯。歌舞未残飞骑出，月中生缚左贤来。
饮魏公南园作
作者：王世贞
朝代：明

甲第芳园冠帝京，上公高宴聚星卿。球场地贵堪金埒，幄榭花繁似锦城。按舞别呈回鹘队，吹箫俱作凤皇声。莫将泉石轻为品，曾睹先皇带砺盟。
饯右伯对沧王公之浙藩于西浒剧思西湖之胜因成二章送之
作者：王世贞
朝代：明

娄子城西枫乍肥，使君轩盖有光辉。行从父老攀青雀，坐引湖山入紫微。两地总深吴会福，一溪偏失杜陵依。相思夜雪须乘兴，棹到钱塘未肯归。长公公事了西湖，能胜于今右伯无。车怠实时乌幔榜，罍干随处酒家胡。人豪总并推昭代，物色应须问老夫。好忆群贤临祖日，牙璋万队出姑苏。
饯右伯对沧王公之浙藩于西浒剧思西湖之胜因成二章送之·其一
作者：王世贞
朝代：明

娄子城西枫乍肥，使君轩盖有光辉。行从父老攀青雀，坐引湖山入紫微。两地总深吴会福，一溪偏失杜陵依。相思夜雪须乘兴，棹到钱塘未肯归。
饯右伯对沧王公之浙藩于西浒剧思西湖之胜因成二章送之·其二
作者：王世贞
朝代：明

长公公事了西湖，能胜于今右伯无。车怠实时乌幔榜，罍干随处酒家胡。人豪总并推昭代，物色应须问老夫。好忆群贤临祖日，牙璋万队出姑苏。
饯李惟桢使君迁浙江行省参政领金华诸郡
作者：王世贞
朝代：明

仙官去领金华部，迂叟频翻玉屈卮。三载润叨时雨足，五更愁睹德星稀。飞帆隐隐棠千树，别曲依依麦两岐。无那郑公迁镇后，浣花花事与谁期。离筵父老莫长嗟，吴越春风共岁华。久自幸参元礼御，畴能不挽细侯车。开帘几道铜沙水，拥阁千寻菡萏花。若遇初平须借问，此君兄弟胜王家。
饯李惟桢使君迁浙江行省参政领金华诸郡·其一
作者：王世贞
朝代：明

仙官去领金华部，迂叟频翻玉屈卮。三载润叨时雨足，五更愁睹德星稀。飞帆隐隐棠千树，别曲依依麦两岐。无那郑公迁镇后，浣花花事与谁期。
饯李惟桢使君迁浙江行省参政领金华诸郡·其二
作者：王世贞
朝代：明

离筵父老莫长嗟，吴越春风共岁华。久自幸参元礼御，畴能不挽细侯车。开帘几道铜沙水，拥阁千寻菡萏花。若遇初平须借问，此君兄弟胜王家。
香垆峰
作者：王世贞
朝代：明

日气初浓雨色孤，青烟片片起香垆。还将一瓣祈天帝，乞取真形五字符。
香山寺
作者：王世贞
朝代：明

闻钟寻古刹，高入白云层。北极诸天拥，中原一气凭。摄衣凌恍忽，飞磴插崚嶒。不谢菩提树，常明慧远灯。双星垂井动，片石抱蟾升。怒鬣摇风桧，残鳞坼雨藤。劫灰曾铁马，迷路有金绳。忽忆宸游事，千林色倍增。
香山晚眺
作者：王世贞
朝代：明

千峰拥黛出凭栏，涿鹿苍苍指掌看。落日徐收天地色，飞泉不断古今寒。坐来清梵弥三界，行尽丹梯隐百盘。便欲舍身从此住，汉家车马动长安。
马从甫别六年矣以诗投赠余诗转佳而复不第走笔慰之
作者：王世贞
朝代：明

别汝六年强，居然荷芰裳。虬髯生自赤，鲸力句逾苍。纳履乌衣巷，呼舟朱雀桁。公孙无厌苦，垂老始贤良。
马太史负图过园亭作
作者：王世贞
朝代：明

梁园脩竹赋谁传，总为相如席更前。万里关河秋月共，十年湖海岁星偏。吟蝉露叶时孤抱，坐鹊风枝忽对悬。来往深杯应莫拒，旧游回首各茫然。
马子进谢元重二广文校山西士毕一归广平一归河南谒余诗赠
作者：王世贞
朝代：明

骖驔双骑出汾阳，桃李新阴夹道傍。剖罢连城还入赵，收将照乘总归梁。绿苔句好推希逸，绛帐名尊属李长。所愿王春礼成后，诸生同日尽为郎。
马将军海盐之役以力战殉节特诏进世官二阶赐祠春秋飨祀弗绝其子总戎君建勋持重廉惠有大将风可谓世美矣因并及之
作者：王世贞
朝代：明

一代马新息，英风飒至今。能将裹革事，了却据鞍心。乐府歌都护，孤儿备羽林。清源务持重，不爱肘间金。
马节妇吟
作者：王世贞
朝代：明

芙蓉作花柏作叶，秋霜栖机月栖襭。银缸单照影底身，玉箸双垂眼中血。夜台低回见君面，别时蛾眉尽成雪。还君寸心如寸珠，炯炯寒光犹不灭。
马鞍山陆氏园送别子与得新字
作者：王世贞
朝代：明

送君冰雪地，梅意独含春。晚更怜山色，穷能恋故人。篘来社酒煖，猎罢野厨新。昵昵深杯后，俱誇未死身。出处关何事，因君偶试论。一官今转拙，十口未全贫。白雪衔知旧，青山惜别新。自安丘与壑，终不傍风尘。
马鞍山陆氏园送别子与得新字·其一
作者：王世贞
朝代：明

送君冰雪地，梅意独含春。晚更怜山色，穷能恋故人。篘来社酒煖，猎罢野厨新。昵昵深杯后，俱誇未死身。
马鞍山陆氏园送别子与得新字·其二
作者：王世贞
朝代：明

出处关何事，因君偶试论。一官今转拙，十口未全贫。白雪衔知旧，青山惜别新。自安丘与壑，终不傍风尘。
骐儿应试拟不捷后入山访道招之
作者：王世贞
朝代：明

古时称薄命，今不尽红颜。战即从三北，丹须待九还。吾犹滞方内，汝可厌人间。欲举团栾话，归来共掩关。
骤寒
作者：王世贞
朝代：明

久自安絺绤，俄惊挟纩催。暴雷收未稳，骄霰突如来。喜怒高天迸，焦枯下土摧。稍闻誇燮理，吾道但堪哀。
骤雨
作者：王世贞
朝代：明

急雨至无赖，高风吹未停。苍茫归一气，歘忽走千灵。禾耳不愁黑，麦芽无限青。乾坤应自若，其奈入沈冥。
高克明溪山雪霁图歌
作者：王世贞
朝代：明
体裁：古风

丹青笔长意苦短，帝遣营丘写清远。范宽老死克明在，与乞天公旧时腕。三绝亲教圣人赞，七尺不吓侏儒饭。玉堂供奉寒葳蕤，瑶花片片堕瑶池。朝回小阁昼拄笏，却忆溪山初霁时。羲和鞭轮逐滕六，飘瞥嵯峨压茅屋。摆脱千枝万枝白，洗出三峰五峰绿。阴崖犹冒太古絮，阳壑争倾片时玉。枯槎顶秃瘦骨愁，小艇不蔽风飕飗。长年袖手唤不起，疑是兴阑王子猷。狐帽蒙头看山坐，榾柮煨垆酒权大。纵无灞陵驴背诗，肯作长安被中饿。乾坤舄奕扬清辉，万象贾勇精神飞。兴来毛颖纵横出，一点一缀皆天机。欲知真宰愁绝处，此翁盘礴初解衣。吾家爱弟饶画癖，购得图看三叹息。毋论骨格超马夏，胜代何人办焦墨。虚堂把玩六月寒，指端秀色来眉端。便欲移家此中住，遍踏琼瑶天地残。
高克明溪山雪霁图歌
作者：王世贞
朝代：明

丹青笔长意苦短，帝遣营丘写清远。范宽老死克明在，与乞天公旧时腕。三绝亲教圣人赞，七尺不嚇侏儒饭。玉堂供奉寒葳蕤，瑶花片片堕瑶池。朝回小阁昼拄笏，却忆溪山初霁时。羲和鞭轮逐滕六，飘瞥嵯峨压茅屋。摆脱千枝万枝白，洗出三峰五峰绿。阴崖犹冒太古絮，阳壑争倾片时玉。枯槎顶秃瘦骨愁，小艇不蔽风飕飗。长年袖手唤不起，疑是兴阑王子猷。狐帽蒙头看山坐，榾柮煨垆酒权大。纵无灞陵驴背诗，肯作长安被中饿。乾坤舄奕扬清辉，万象贾勇精神飞。兴来毛颖纵横出，一点一缀皆天机。欲知真宰愁绝处，此翁盘礴初解衣。吾家爱弟饶画癖，购得图看三叹息。毋论骨格超马夏，胜代何人办焦墨。虚堂把玩六月寒，指端秀色来眉端。便欲移家此中住，遍踏琼瑶天地残。
高司农赵宪使共游崆峒山二首
作者：王世贞
朝代：明

并马崆峒天地悬，蓟门楼堞渐苍然。千峰北断祁连色，万井东回碣石烟。倚杖白云窥槛外，振衣明月坠松巅。频誇斥堠无烽火，屈指单于出塞年。搔首狂吟破渺茫，坐当云色据胡床。风回鼓吹填哀壑，日拥旌旗飐大荒。息甲昼閒都尉府，飞刍春满度支章。毋轻北望投杯意，使者长缨请未央。
高司农赵宪使共游崆峒山二首·其一
作者：王世贞
朝代：明

并马崆峒天地悬，蓟门楼堞渐苍然。千峰北断祁连色，万井东回碣石烟。倚杖白云窥槛外，振衣明月坠松巅。频誇斥堠无烽火，屈指单于出塞年。
高司农赵宪使共游崆峒山二首其二
作者：王世贞
朝代：明
体裁：七言律诗

搔首狂吟破渺茫，坐当云色据胡床。风回鼓吹填哀壑，日拥旌旗飐大荒。息甲昼閒都尉府，飞刍春满度支章。毋轻北望投杯意，使者长缨请未央。
高唐王席上有怀齐东故王
作者：王世贞
朝代：明

一曲清商露未收，坐间枚叟泪潜偷。那堪花萼楼头色，半入池塘梦里愁。
高唐王邸夜宴口占
作者：王世贞
朝代：明

翡翠春温金屈卮，青天璧月浸蛾眉。君王莫更留髡饮，政是能胜一石时。
高皇御枪歌
作者：王世贞
朝代：明

真龙鱼服事假王，当时四海一滁阳。椎锋跳荡无前敌，驰射威神不可当。猊铠淋漓染战血，蛇矛夭矫盘秋霜。此矛大细凡二柄，用之掣电舒神光。横驱铁骑扫建业，直拥舟师下武昌。登坛拜帅徐与常，始握中权不自将。按图一诏制万里，挟棰两儿鞭八荒。羽书络绎报宣捷，虎殿委蛇进讲章。干戈倒载三十祀，礼乐明备同轩皇。玉几亲凭诲孙子，艰难往事毋轻忘。蟠螭小架二矛立，俨置五凤楼中央。和弓垂矢俱辟易，禹谟舜典同辉煌。马上得之马上治，陋哉汉主胡弗详。平城七日脱馁鬼，犹向沛儿骄故乡。呜呼，何必猛士守四方。
高邮别子相
作者：王世贞
朝代：明

回轸出君方，脩途意弥恻。浮云莽互驰，奄然羲轮匿。中夜理夙炊，惋恋不能食。往遘岂乏欢，念若遗行迹。姣服谐奇慕，安能顾掩抑。举世各自矜，娟情无终极。脉脉睹何言，察此眉间色。
高邮别表兄盛生
作者：王世贞
朝代：明

留君更前路，樽酒暂流连。故里人将尽，他乡语欲偏。帆来湖上雨，鸟散渡头烟。家国今何限，深愁眼剧穿。
高邮遇同年龚生舟次醉成
作者：王世贞
朝代：明

握手语未毕，呼童且列筵。停杯坐秋色，看棹下江烟。汝狎严城漏，吾耽据榻眠。不知何所道，小别是经年。
高阳王乐人歌
作者：王世贞
朝代：明

男儿但意气，不复论须钱。无钱酒家过，有钱酒家眠。手携双雕弧，射杀双飞凫。不将向家去，将向酒家胡。
高阳王乐人歌·其一
作者：王世贞
朝代：明

男儿但意气，不复论须钱。无钱酒家过，有钱酒家眠。
高阳王乐人歌·其二
作者：王世贞
朝代：明

手携双雕弧，射杀双飞凫。不将向家去，将向酒家胡。
鬼谷涧
作者：王世贞
朝代：明

捭阖书同用不同，可甘王誗易仙宫。欲知幽谷原名鬼，六国游魂出此中。
魏府三锦衣北园同方司徒宴游作
作者：王世贞
朝代：明

青山远自凤台分，䆗窱逶迤迥不群。行处苍虬时一攫，坐来黄鸟数相闻。疏成曲沼因藏月，别起高楼拟借云。若问主人何所似，魏家公子信陵君。
魏懋权追践约于德州至清源而别书此为赠
作者：王世贞
朝代：明

席帽西风吹欲欹，冲寒来践故人期。携将赵璧愁偿汝，佩得虔刀舍赠谁。斋舫论心初纵酒，河梁分手又成诗。祥乌莫恋中丞柏，好向长杨借一枝。
魏济南顺甫寄过李于鳞之作
作者：王世贞
朝代：明

翩翩露冕拥朱轩，十二诸侯济上尊。才大梗阳无讼狱，政馀元礼有登门。齐风共许中原色，楚些能忘大泽魂。枫叶寒云空自晚，欲将憔悴傍谁论。
魏顺甫晴川阁分韵得芳字
作者：王世贞
朝代：明

忆醉渔阳春草芳，蹉跎回首廿年强。青萍斗傍孤城合，白首天容二子狂。高阁对悬今古色，浮云不尽往来樯。尊前忽语登龙事，慷慨悲歌泣数行。
鲁朱家行
作者：王世贞
朝代：明

朱家昔在汉，与高帝同世。为侠不沾沾，中心实自喜。藏活豪贤以百数，余人不胜纪。斥买十钳奴，中有季将军，画策谒滕公。上为赦其罪，得复拜郎中。将军既尊贵，若遗忘故恩。朱家终身不相见，亦不复自言。将军与弟心，共乃师其意。一勇一诺，闻诺者至死长负愧。侠儿有田孙有剧，任侠不已郭翁伯，嗟嗟膂断族亦赤。
鲁般洞
作者：王世贞
朝代：明

窍石为幽居，虚称鲁输子。三十六洞天，天工定谁始。
鳦先以书自通于屠青浦有国士之遇赋此赠之
作者：王世贞
朝代：明

于生书记似邹阳，片纸能专上客床。不信比来知己事，试闻犹有令君香。
鸟名·闺怨
作者：王世贞
朝代：明

羁栖雌鹄妒鸳鸯，卧壁悬鹑损鹔鹴。借问碧鸡天外影，还入丹凤梦中乡。乌头自白君自客，雁足空素妾空房。妾边比翼偏相恼，君处催归可自伤。轻鹣玉剪初分匹，啼鹃银箸暗成行。十二鸾钗容续股，三五莺闺枉断肠。颔燕峥嵘依汉日，鬓鸦萧飒欲秋霜。愁似三山鹏海阔，精卫丸泥正渺茫。
鸟声
作者：王世贞
朝代：明

槐柳阴阴护帝城，春衫载酒爱流莺。自是愁人听作泪，不关能唱两般声。林间姑恶无他语，只解将悲恼客眠。他生未断无明尽，子午山头作杜鹃。南风作雨北风晴，布谷朝来也勤耕。五湖三亩逃名地，不向人间掷此生。朝来欲踏蹇驴出，处处精蓝觅酒僧。空林一声行不得，归向空斋诵小乘。
鸟声·其一
作者：王世贞
朝代：明

槐柳阴阴护帝城，春衫载酒爱流莺。自是愁人听作泪，不关能唱两般声。
鸟声·其四
作者：王世贞
朝代：明

朝来欲踏蹇驴出，处处精蓝觅酒僧。空林一声行不得，归向空斋诵小乘。
鸟声其三
作者：王世贞
朝代：明
体裁：七言绝句

南风作雨北风晴，布谷朝来也勤耕。五湖三亩逃名地，不向人间掷此生。
鸟声其二
作者：王世贞
朝代：明
体裁：七言绝句

林间姑恶无他语，只解将悲恼客眠。他生未断无明尽，子午山头作杜鹃。
鸡鸣山响水铺
作者：王世贞
朝代：明

峡擘沙平莽苍回，唐文东讨此登台。旌旗尚闪千岩日，鼓角犹驱万壑雷。龙起风云宽自护，鸡鸣天地划初开。六飞重见中兴主，不数燕然一将才。
鸡鸣峰
作者：王世贞
朝代：明

喔喔天鸡三两声，招摇北指汉南倾。九关应是无豺虎，排比云辎觐玉京。
鸡鸣歌
作者：王世贞
朝代：明

银河迢迢星烂烂，汝南鸣鸡夜将半。行人出门中道叹，欲归不能何时旦。曲阳酒酣起更衣，新声乍移霜乍飞。
鸱夷子行
作者：王世贞
朝代：明

计然有七策，少伯五用之。刍粟如丘山，坐使会稽肥。灭吴既强越，弃之忽若遗。扁舟适齐邦，自称鸱夷子皮。为田僇子我，阴使齐社移。忽复谢所宗，以其重宝归。陶适天下中，众贿所化居。黄金直千万，三致三复挥。少子诛，了不悲，老氏张翕吾所师。神龙变化那可羁，安用区区相印为。
鹊桥仙·七夕
作者：王世贞
朝代：明

冰盘荐巧，珠帘堆瑩，半捲生绡光致。嫦娥妒眼便西沈，又早倩、羲和催辔。多情瑞鹊，填桥度我，何不晓来回避。但教三万六千年，也不弱、人间百岁。
鹊桥仙·七夕
作者：王世贞
朝代：明
体裁：词

冰盘荐巧，珠帘堆莹，半捲生绡光致。嫦娥妒眼便西沈，又早倩、羲和催辔。多情瑞鹊，填桥度我，何不晓来回避。但教三万六千年，也不弱、人间百岁。
鹧鸪天
作者：王世贞
朝代：明

度索山头根未枯。天台移作美人都。霏微映水霞千片，旖旎含风锦万株。穿屈戍，点屠苏。千年结子解偷无。若教王母而今见，唤作徐卿第一雏。
鹧鸪天·书怀
作者：王世贞
朝代：明

中酒朝来仗酒医。爱花身老妒花飞。扶持白发无长计，点染朱颜有片时。悲落魄，笑支离。世情原与世人宜。青山不用金钱买，只碍当头一小儿。
鹧鸪天·寄怀
作者：王世贞
朝代：明

峭雨零霜舶棹归。玉颜初醒带宽垂。阁残吴苑千金笑，低损成都十样眉。能几日，又分离。别来疑梦复疑非。莫将心向天公语，天上双星会几时。
鹧鸪天·渔舟
作者：王世贞
朝代：明

蘋末风吹舴艋舟。荡寒村酒两三瓯。蔚蓝天起鱼鳞皱，罨画溪穿燕尾流。无一事，不知愁。绿蓑衣垫卧船头。相逢莫诧无鱼卖，自是平生用直钩。
麔䴠之什六章
作者：王世贞
朝代：明

濯濯麔䴠，逝言窜枳。虽则匪罞，将创而趾。我徂唯郊，于以矢死。我严我诲，创若周体。天之方威，赫焉焉理。交交黄鹂，逝言窜棘。虽则匪罿，将罬而翼。我徂唯野，于以矢贼。我严我鞠，罬若通息。天之方怒，赫焉焉辟。祸之初萌，厥亦细微。嗟彼巧言，如雨如霏。其端如丝，润里孔滋。匪天行之，人十能之。祸之方张，厥亦纵横。嗟彼暴言，如庉如霆。其疾如飏，受肤孔戕。匪天成之，人百能之。天兮人兮，我胡不陈。翼翼君子，笃棐忱恂。猃狁内侵，女柅其轮。王曰禦侮，女锡女珍。师曰延侮，毋再而身。皇皇大明，庶几丽旻。人兮天兮，我曷敢宣。翼翼君子，靖恭塞渊。猃狁内侵，女躅其辕。师曰延侮，女憯女愆。王曰侮予，毋令而全。皇皇大明，庶几丽乾。
麔䴠之什六章
作者：王世贞
朝代：明
体裁：四言诗

濯濯麔䴠，逝言窜枳。虽则匪罞，将创而趾。我徂唯郊，于以矢死。我严我诲，创若周体。天之方威，赫焉焉理。（一章）交交黄鹂，逝言窜棘。虽则匪罿，将罬而翼。我徂唯野，于以矢贼。我严我鞠，罬若通息。天之方怒，赫焉焉辟。（二章）祸之初萌，厥亦细微。嗟彼巧言，如雨如霏。其端如丝，润里孔滋。匪天行之，人十能之。（三章）祸之方张，厥亦纵横。嗟彼暴言，如庉如霆。其疾如飏，受肤孔戕。匪天成之，人百能之。（四章）天兮人兮，我胡不陈。翼翼君子，笃棐忱恂。猃狁内侵，女柅其轮。王曰禦侮，女锡女珍。师曰延侮，毋再而身。皇皇大明，庶几丽旻。（五章）人兮天兮，我曷敢宣。翼翼君子，靖恭塞渊。猃狁内侵，女躅其辕。师曰延侮，女憯女愆。王曰侮予，毋令而全。皇皇大明，庶几丽乾。（六章）
黄中贵园亭小燕
作者：王世贞
朝代：明

筋骨秋来倦，郇厨可一过。青山屋里岫，曲沼镜中波。院洗涓人马，笼肥内史鹅。酒凭官法贵，肴按食经多。修事羊浑脱，煎肠鹿落河。兔园才竞秀，金谷令从苛。更进婆娑舞，新翻敕勒歌。莫轻钱积破，带马赠和哥。
黄仲高先辈枉访有赠
作者：王世贞
朝代：明

兰芬馝■蔼衿裾，一片冲怀玉不如。事事拟君家叔度，祗输年少赴公车。四明才子气如虹，何事低头王长公。误道姓名登琬琰，此身原只在墙东。
黄仲高先辈枉访有赠·其一
作者：王世贞
朝代：明

兰芬馝■蔼衿裾，一片冲怀玉不如。事事拟君家叔度，祗输年少赴公车。
黄仲高先辈枉访有赠·其二
作者：王世贞
朝代：明

四明才子气如虹，何事低头王长公。误道姓名登琬琰，此身原只在墙东。
黄子将诗及拟骚见贻酬赠二首
作者：王世贞
朝代：明

盛年辞水镜，垂老即林皋。今古双垂涕，乾坤一拟骚。恩非罢官薄，骨为著书高。沧海茫茫在，何人问钓鳌。天末空长剑，人间自曲钩。啖名殊代事，吞恨大江流。妙手斲轮得，雄心伏枥收。君看扬马后，馀子尽悠悠。
黄子将诗及拟骚见贻酬赠二首·其一
作者：王世贞
朝代：明

盛年辞水镜，垂老即林皋。今古双垂涕，乾坤一拟骚。恩非罢官薄，骨为著书高。沧海茫茫在，何人问钓鳌。
黄子将诗及拟骚见贻酬赠二首其二
作者：王世贞
朝代：明
体裁：五言律诗

天末空长剑，人间自曲钩。啖名殊代事，吞恨大江流。妙手斲轮得，雄心伏枥收。君看扬马后，馀子尽悠悠。
黄宪子先辈弱冠受知吾家敬美今年秋闰过吴门扁舟访我弇上出所撰临华新草及北征稿读之盖洋洋矣赋虽吐一斑足窥全豹灵光洞箫将来当不过此至于近体出入初中时挟梁栋之气不耐点检恐指南之车切玉之剑未便可已也仆既钦其才美其志因成一章以效微箴宪子当不逆耳哉
作者：王世贞
朝代：明

威凤虽未仪，其彩必九苞。诵君河东赋，煜然见一毛。矫翼叩天阍，长鸣瑞圣朝。大雅既寂蔑，正始出刘曹。齐梁傅脂泽，肤立复牙聱。景龙辟康庄，天宝挺群豪。体变虽尚俳，骨胜神自超。子其慎尔趋，通蔽勿轻殽。璞玉希连城，宁辞劘琢劳。
黄寺署中偶成
作者：王世贞
朝代：明

马纵知严解，鸦归觉讼虚。放衙居士服，隐几道人书。市远沽无酒，池清钓避鱼。一官何足忌，千载不关渠。
黄山人说仲故文毅公大宗伯石龙公后也投诗示余别去依此为赠
作者：王世贞
朝代：明

司空通德里，宗伯右文朝。自尔毛仍彩，能令木转乔。虹为沧海钓，霞是赤城标。此日黄金错，投余愧报瑶。
黄山歌题叔宝画赠新安吴孝父
作者：王世贞
朝代：明

吴生方袍白纶巾，顾我自谓黄山人。彭城钱谷画绝伦，复与黄山传其神。此山虽小据地脊，根压天目排秋旻。三十六峰玉突兀，千一百仞金嶙峋。广成授丹轩辕炼，至今草木含阳春。病夫投袂见起色，拟踏青鞋寻隐沦。人言吴生不复此山住，大艑峨舸五湖水。前者长干一醉归，橐装尽付金陵子。已同嘉宾令财尽，复慕琅琊为情死。真州桥边酒似油，长卿去逐文君游。壁立犹存上林赋，衣单不典鹔鹴裘。此山猿鹤夜啼怨，其若吴生方掉头。呜呼人间奇事不易述，宗生欲挟众山归，吴生欲挟黄山出。男儿有心复有足，安能兀兀穷岩守苓术。要使兹山长属君，吾歌与谷丹青笔。
黄州周二选部居忧作此寄之君故以星变言事忤贵人见谪
作者：王世贞
朝代：明

七月十五忆黄州，中有豪贤重姓周。任使纶巾为布帽，也能雄辨压曹刘。占星疏草胜君房，匡鼎揶揄石显忙。今日中天蒙气尽，可能无意向明光。
黄州周二选部居忧作此寄之君故以星变言事忤贵人见谪·其一
作者：王世贞
朝代：明

七月十五忆黄州，中有豪贤重姓周。任使纶巾为布帽，也能雄辨压曹刘。
黄州周二选部居忧作此寄之君故以星变言事忤贵人见谪·其二
作者：王世贞
朝代：明

占星疏草胜君房，匡鼎揶揄石显忙。今日中天蒙气尽，可能无意向明光。
黄河之诗·壬子南使至徐邳间事
作者：王世贞
朝代：明

黄河南奔，疾风北来。两重莫下，激而为灾。万籁喧呼，三维震颓。鹢首戒南，风斯忌而。亦言戒北，河其厉而。悠悠我心，曷既济之。谁云利涉，不复改辙。谁云走峻，不复理楫。川平为陆，陆汇作泽。芃芃禾黍，登之场圃。下有守人，匿而左顾。彼实自卫，曷不疑我。虽有季昆，远不相援。虽有雠敌，难思共存。仰天长歌，涕泗汍澜。
黄淡思歌
作者：王世贞
朝代：明

归归黄淡思，百结系郎衣。归归黄淡思，千结系郎足。与郎指刀头，明镜中天流。一夕深一夕，明镜化为钩。黄金将作盌，独饮不得满。白玉将作床，独眠不得长。床盌忽光辉，报郎骑马归。
黄淡思歌·其一
作者：王世贞
朝代：明

归归黄淡思，百结系郎衣。归归黄淡思，千结系郎足。
黄淡思歌·其三
作者：王世贞
朝代：明

黄金将作盌，独饮不得满。白玉将作床，独眠不得长。
黄淡思歌·其四
作者：王世贞
朝代：明

床盌忽光辉，报郎骑马归。
黄淡思歌·其四
作者：王世贞
朝代：明
体裁：乐府曲辞

床碗忽光辉，报郎骑马归。
黄淡思歌其三
作者：王世贞
朝代：明
体裁：乐府曲辞

黄金将作碗，独饮不得满。白玉将作床，独眠不得长。
黄淡思歌其二
作者：王世贞
朝代：明
体裁：乐府曲辞

与郎指刀头，明镜中天流。一夕深一夕，明镜化为钩。
黄玄甫国士也数困公车以其业来质赋此期之
作者：王世贞
朝代：明

拥棘叨抡士，惊心字字珠。至今传晋问，何自访吴趋。九折心偏壮，千秋事不诬。春来眉黛好，莫讶入时无。
黄生填抚南牧马所赋二绝句送之
作者：王世贞
朝代：明

君过腾越峰，骏骨随龙化。倘遇千里驹，莫惜千金价。调弓射堂下，戏马台城侧。莫作王骑曹，拄笏西山色。
黄生填抚南牧马所赋二绝句送之·其一
作者：王世贞
朝代：明

君过腾越峰，骏骨随龙化。倘遇千里驹，莫惜千金价。
黄生填抚南牧马所赋二绝句送之其二
作者：王世贞
朝代：明
体裁：五言绝句

调弓射堂下，戏马台城侧。莫作王骑曹，拄笏西山色。
黄生填抚南牧马所赋二绝句送之刘太常亟言大城令忽君之贤也其善状非一至祷雨立澍矣予闻而贤之为赋四绝句·其一
作者：王世贞
朝代：明
体裁：五言绝句

试按扶风部，应先数大城。神依灌坛令，民颂束先生。
黄生季文论诗有赠
作者：王世贞
朝代：明

怜生初负笈，业已厌儒冠。莫谓成风易，须知和雪难。一吟头可白，九转灶方丹。但有千秋在，何烦世眼看。
黄白仲以二十绝句见投答之得六首
作者：王世贞
朝代：明

怜君藻思若悬河，何自清时挂网罗。西去汀洲鹦鹉绿，古来名士患才多。明海稽山两道民，转从词笔弄精神。老夫自是前车辙，不二门中好立身。共爱通侯下士名，沈深甲馆隐倾城。冰心自是俱无染，偶为相如字长卿。如闻抖擞学无生，日饱僧厨不糁羹。习气恐然消未得，梦中犹记五侯鲭。镜湖如黛染山螺，莫似黄庭换白鹅。三迭琴心留自赏，从他门外有风波。博得才名恨尚迟，名高他日自应知。五更家宝抛人去，揩眼仓皇向墨池。
黄白仲以二十绝句见投答之得六首·其一
作者：王世贞
朝代：明

怜君藻思若悬河，何自清时挂网罗。西去汀洲鹦鹉绿，古来名士患才多。
黄白仲以二十绝句见投答之得六首·其三
作者：王世贞
朝代：明

共爱通侯下士名，沈深甲馆隐倾城。冰心自是俱无染，偶为相如字长卿。
黄白仲以二十绝句见投答之得六首·其二
作者：王世贞
朝代：明

明海稽山两道民，转从词笔弄精神。老夫自是前车辙，不二门中好立身。
黄白仲以二十绝句见投答之得六首·其五
作者：王世贞
朝代：明

镜湖如黛染山螺，莫似黄庭换白鹅。三迭琴心留自赏，从他门外有风波。
黄白仲以二十绝句见投答之得六首·其六
作者：王世贞
朝代：明

博得才名恨尚迟，名高他日自应知。五更家宝抛人去，揩眼仓皇向墨池。
黄白仲以二十绝句见投答之得六首·其四
作者：王世贞
朝代：明

如闻抖擞学无生，日饱僧厨不糁羹。习气恐然消未得，梦中犹记五侯鲭。
黄白仲以二十绝句见投答之得六首周山人稚尊游豫章时己十余年矣今日忽访我金陵容鬓非昔而风范不衰复出吴兴徐生一札徐别亦十年屡有言其无常者似一日得两故人喜成二绝以赠稚尊时己丑之夏四月也·其一
作者：王世贞
朝代：明
体裁：七言绝句

怜君双鬓已苍浪，意气能如客豫章。惟是长干顾新曲，有人知是旧周郎。
黄石矶
作者：王世贞
朝代：明

黄石矶头波乱流，前军铙吹后宫愁。莫因鱼服怜牙爪，自有真龙在上游。
黄竹歌
作者：王世贞
朝代：明

黄竹生来黄，不烦唤为碧。与娘作笼具，共誇真金色。
黄鹊曲
作者：王世贞
朝代：明

黄鹄摩天来，金衣菊为裳。唼喋稻禾美，不复顾高翔。黄鹄摩天来，不及青鸳鸯。鸳鸯虽小鸟，出入定成双。
黄鹊曲·其一
作者：王世贞
朝代：明

黄鹄摩天来，金衣菊为裳。唼喋稻禾美，不复顾高翔。
黄鹊曲·其二
作者：王世贞
朝代：明

黄鹄摩天来，不及青鸳鸯。鸳鸯虽小鸟，出入定成双。
黄鹤楼饯别蔡使君景明
作者：王世贞
朝代：明

柏台高卧白云秋，静者由来有蔡侯。识我姓名真倒屣，念君离合重登楼。中天日傍长安出，薄暮云生大别愁。倘是五羊能见忆，莫辞双鲤向吴洲。
黎丘大王以手书及诗画见投寄谢并赠得六绝句
作者：王世贞
朝代：明

由来龙种尽权奇，七步陈王已唤迟。今日西园多应教，可能偏少仲宣诗。修竹梁园兴有余，墨华长染马卿裾。怪来遍被千金赐，习得家王凤尾书。让帝虬髯三叶孙，汝阳眉宇尚天人。宫花不落砑光帽，羯鼓能催万树春。芙蓉迭迭冠霓旌，千乘贤王春豫情。道是麻姑山色好，便呼麟脯寄方平。鹅溪百尺茧丝宽，手写淇园万玉寒。移赠王生悬四壁，谁能触目不琅玕。惭愧何郎通隐名，长斋礼佛诵无生。纵然博得诸王饷，不乞嵇家旧酒鎗。
黎丘大王以手书及诗画见投寄谢并赠得六绝句·其一
作者：王世贞
朝代：明

由来龙种尽权奇，七步陈王已唤迟。今日西园多应教，可能偏少仲宣诗。
黎丘大王以手书及诗画见投寄谢并赠得六绝句·其三
作者：王世贞
朝代：明

让帝虬髯三叶孙，汝阳眉宇尚天人。宫花不落砑光帽，羯鼓能催万树春。
黎丘大王以手书及诗画见投寄谢并赠得六绝句·其二
作者：王世贞
朝代：明

修竹梁园兴有余，墨华长染马卿裾。怪来遍被千金赐，习得家王凤尾书。
黎丘大王以手书及诗画见投寄谢并赠得六绝句·其五
作者：王世贞
朝代：明

鹅溪百尺茧丝宽，手写淇园万玉寒。移赠王生悬四壁，谁能触目不琅玕。
黎丘大王以手书及诗画见投寄谢并赠得六绝句·其六
作者：王世贞
朝代：明

惭愧何郎通隐名，长斋礼佛诵无生。纵然博得诸王饷，不乞嵇家旧酒鎗。
黎丘大王以手书及诗画见投寄谢并赠得六绝句·其四
作者：王世贞
朝代：明

芙蓉迭迭冠霓旌，千乘贤王春豫情。道是麻姑山色好，便呼麟脯寄方平。
黎惟敬内翰沈嘉则张幼于诸君过弇州园分韵
作者：王世贞
朝代：明

下马捋须无限情，微言入坐有余清。巉岩水落鼋鼍出，峭茜风过鸾凤鸣。宾主东南当代事，庙廊丘壑暂时盟。中朝若问王廷尉，一曲沧浪寄此生。青葱竹柏吐余姿，不似长年摇落时。已割溪云充野供，还调涧溜作清丝。客缘探隐难言结，心到论文偶自知。但许布衣欢十日，未应惆怅问归期。
黎惟敬内翰沈嘉则张幼于诸君过弇州园分韵·其一
作者：王世贞
朝代：明

下马捋须无限情，微言入坐有余清。巉岩水落鼋鼍出，峭茜风过鸾凤鸣。宾主东南当代事，庙廊丘壑暂时盟。中朝若问王廷尉，一曲沧浪寄此生。
黎惟敬内翰沈嘉则张幼于诸君过弇州园分韵·其二
作者：王世贞
朝代：明

青葱竹柏吐余姿，不似长年摇落时。已割溪云充野供，还调涧溜作清丝。客缘探隐难言结，心到论文偶自知。但许布衣欢十日，未应惆怅问归期。
黎惟敬内翰自南海访余吴兴登岘山分韵 其一 得蘋字
作者：王世贞
朝代：明

为具青山莫厌贫，天涯惊见赏心人。还将温室中郎树，来咏吴兴太守蘋。霅水远拖双带玉，何峰斜抹一钩银。明朝尘世应誇取，未必蓬莱事事真。
黎惟敬内翰自南海访余吴兴登岘山分韵 其二 得湘字
作者：王世贞
朝代：明

岘山亦是关情地，屈指从君话旧长。此夕梅花辞大庾，十年秋雁隔清湘。应徐笔底多陈迹，吴粤尊前暂一乡。披藓为磨方石在，祇凭诗句敌襄阳。
黎惟敬内翰自南海访余吴兴登岘山分韵·得蘋字
作者：王世贞
朝代：明

为具青山莫厌贫，天涯惊见赏心人。还将温室中郎树，来咏吴兴太守蘋。霅水远拖双带玉，何峰斜抹一钩银。明朝尘世应誇取，未必蓬莱事事真。岘山亦是关情地，屈指从君话旧长。此夕梅花辞大庾，十年秋雁隔清湘。应徐笔底多陈迹，吴粤尊前暂一乡。披藓为磨方石在，祇凭诗句敌襄阳。
黑虎岩
作者：王世贞
朝代：明

何事山君变服，弭首玄武行宫。不忧西华白帝，可怕东海黄公。
齐东王故邸怀旧游有作
作者：王世贞
朝代：明

尚忆梁园设醴辰，湖帘乳燕赤榴新。榴分安石珊瑚细，醴出中山琥珀醇。明月如悬飞盖影，春风忽散曳裾人。何当华屋飘零句，把向羊昙醉里论。
齐河行与于鳞醉别作
作者：王世贞
朝代：明

与君痛饮齐河头，齐河万鱼皆溯游。十年再回日月照，千古一散乾坤愁。胸中云梦各争吐，眼底邯郸焉足求。玉壶未缺如意怒，葡萄欲乾凿落忧。我更起作鸲鹆舞，那得不典鹔鹴裘。醉时抗手城南路，大陆青苍莽回互。国风一示延州来，春雪三周华不注。吴緰郑缟各言好，赵璧秦城总相慕。路人闻余言自疑，沾沾者谁令人妒。天下模楷李元礼，江东独步王文度。
齐王孙仲望邀同周公瑕陆成叔登清凉台分韵得风字
作者：王世贞
朝代：明

绝磴盘天界，方台枕法宫。白龙衡划堑，丹鹫远排空。宝树青冥底，金茎紫气中。曼殊分化迹，石跪逊人工。岭似高低鸑，城疑断续虹。一依文佛日，四起大王风。目极神从爽，心清境自同。诸贤今鲍谢，能益帝都雄。
齐王孙仲望邀游清凉寺因成一律兼简陆生
作者：王世贞
朝代：明

淮桂偏招隐，齐门不爱竽。鹿裘行处是，龙种看来殊。并蹑东山屐，双倾从事壶。高斋足幽赏，携得士衡无。
齐讴行
作者：王世贞
朝代：明

莫以敖辟讥，听我奏齐讴。右顾枕岱宗，左负沧海流。维昔师尚父，建册表营丘。四履征不庭，一钺奠成周。烈哉桓公筴，首政举其雠。九合匪兵车，衣食东诸侯。妖吕荡氛波，炎烬几不收。哀王倡大义，绛灌始协谋。九有提一隅，三勋古无俦。乱民矜炙輠，养客悲蒯缑。小惠薄陈常，非和诮梁丘。愤誂杀士桃，刺促媚姬裘。鄙矣牛山宴，泣涕言爽鸠。骋望平原路，郁葱何所有。狐兔不足陈，麋鹿窜乱走。鹿走何迷离，血肉俄缭绕。饥鹰食不多，饱犬食亦少。马尾捎归来，鷩于退飞鸟。
齐讴行·其一
作者：王世贞
朝代：明

莫以敖辟讥，听我奏齐讴。右顾枕岱宗，左负沧海流。维昔师尚父，建册表营丘。四履征不庭，一钺奠成周。烈哉桓公筴，首政举其雠。九合匪兵车，衣食东诸侯。妖吕荡氛波，炎烬几不收。哀王倡大义，绛灌始协谋。九有提一隅，三勋古无俦。乱民矜炙輠，养客悲蒯缑。小惠薄陈常，非和诮梁丘。愤誂杀士桃，刺促媚姬裘。鄙矣牛山宴，泣涕言爽鸠。
齐讴行·其二
作者：王世贞
朝代：明

骋望平原路，郁葱何所有。狐兔不足陈，麋鹿窜乱走。鹿走何迷离，血肉俄缭绕。饥鹰食不多，饱犬食亦少。马尾捎归来，鷩于退飞鸟。
龙伯篇赠徐子与守汀州
作者：王世贞
朝代：明

我驰轺车去京国，君拥楼船下震泽。风尘片语成古今，星斗垂天各南北。云扶恒顶大陆青，海擘鲸鬐九江黑。贵人刺促虚见雠，处处江山真宰愁。华阳洞中按谪籍，此曹落魄未可收。不然簿牍纷相樛，混沌少足延春秋。我今蹭蹬之青州，君亦五马东南游。五马翩翩五赤龙，玉华天开玉芙蓉。汀溪溪发桃花红，落花徐飞讼庭空。讼庭往往烟霞色，案头一峰青欲滴。醉后频呼白接䍦，兴来且着临川屐。莫论名世五百年，例是词人二千石。飞章报君还自言，道傍青绶何便便。男儿身在无不可，即使折腰那足怜。君不见龙伯灼鳌鳌极转，帝罚龙伯令之短。犹能蚁观尘世人，仰摘匏瓜未为晚。
龙司理君善得量移之命自徽过访有赠得六首
作者：王世贞
朝代：明

为尉不凌守，居官能近民。烟霞行部足，鸟雀讼庭驯。赏自胶东厚，谗仍即墨新。明堂大计吏，圣主独劳神。被幞何其易，辕攀出且迟。赐环它日在，投抒片时疑。我狎风波事，君投山水辞。朱弦毋遽绝，世故有钟期。长沙不吊屈，绛灌乃徒劳。小恨无封事，何烦更反骚。久应明长者，穷好近吾曹。所以马新息，终推龙伯高。辙迹春泥少，谁来恼薜萝。不嫌诗社累，仍傍酒人过。一字官堪薄，千秋仲孰多。武陵花正发，归计莫蹉跎。七尺丰碑在，千人涕泪余。差闻董狐笔，能胜乐羊书。惠泽溪同远，清心玉不如。旌旄倘重过，竹马也轩渠。万事吾难解，孤怀可易开。即今毋贵少，能不小怜才。浊雾霾文苑，雌风冷啸台。新知寻老别，悲喜递相催。
龙司理君善得量移之命自徽过访有赠得六首·其一
作者：王世贞
朝代：明

为尉不凌守，居官能近民。烟霞行部足，鸟雀讼庭驯。赏自胶东厚，谗仍即墨新。明堂大计吏，圣主独劳神。
龙司理君善得量移之命自徽过访有赠得六首·其三
作者：王世贞
朝代：明

长沙不吊屈，绛灌乃徒劳。小恨无封事，何烦更反骚。久应明长者，穷好近吾曹。所以马新息，终推龙伯高。
龙司理君善得量移之命自徽过访有赠得六首·其二
作者：王世贞
朝代：明

被幞何其易，辕攀出且迟。赐环它日在，投抒片时疑。我狎风波事，君投山水辞。朱弦毋遽绝，世故有钟期。
龙司理君善得量移之命自徽过访有赠得六首·其五
作者：王世贞
朝代：明

七尺丰碑在，千人涕泪余。差闻董狐笔，能胜乐羊书。惠泽溪同远，清心玉不如。旌旄倘重过，竹马也轩渠。
龙司理君善得量移之命自徽过访有赠得六首·其六
作者：王世贞
朝代：明

万事吾难解，孤怀可易开。即今毋贵少，能不小怜才。浊雾霾文苑，雌风冷啸台。新知寻老别，悲喜递相催。
龙司理君善得量移之命自徽过访有赠得六首·其四
作者：王世贞
朝代：明

辙迹春泥少，谁来恼薜萝。不嫌诗社累，仍傍酒人过。一字官堪薄，千秋仲孰多。武陵花正发，归计莫蹉跎。
龙泉关
作者：王世贞
朝代：明

层峦不尽锁氤氲，剑气时干北斗文。浩荡天为三晋党，清凉水自五台分。关如赵璧常完月，岭似并刀欲剪云。总为山河能表里，蓟门何限羽林军。
龙泉观
作者：王世贞
朝代：明

摩天群峭石骨，护壁万绿松髯。过桥泉声忽怒，破窦风意时尖。
龙潭驿即事
作者：王世贞
朝代：明

欲寻龙起处，正值雨来时。天地陡然合，江山相斗奇。兴高那畏湿，心远任登危。呼得宜城酒，呻吟且咏诗。
龚生夙脩净土近以施药膺冠带之锡索诗为赠
作者：王世贞
朝代：明

衡门冠盖一时新，赐级争誇及汉辰。总道净脩居士业，也应微现宰官身。岐黄已自成馀事，铜墨由来有胜因。我更新秋思漉酒，从君乞取旧纶巾。
燕山叠翠
作者：王业
朝代：明
体裁：七言绝句

群峰联络势崔嵬，紫气岚光面面开。遥拱帝京环翠障，风云淡荡接金台。
初夏寄兴
作者：王中
朝代：明

日长庭馆倦琴书，久病情怀偶自如。苔遍空墙新雨后，泥香小径落花余。耽闲会遣形骸累，向老全将世味疏。风满北窗清梦觉，翛然心境上皇初。
夜坐
作者：王中
朝代：明

岁事行将尽，寂寥无所欢。书灯茅屋静，山月夜窗寒。旅况何曾好，人情愈可叹。乱离虽自苦，垂老值艰难。
山中滞雨
作者：王中
朝代：明

渌酒千钟醉，衰年百念阑。山深茅舍静，春暮雨声寒。花事随泥滓，苔痕上井栏。寂寥闻杜宇，羁思若为宽。
怀方二叔子
作者：王中
朝代：明

闻说临濠客，衰年谪宦贫。爱憎多异报，消息定谁真。得失虽由命，才名实累身。平生交契重，东望苦伤神。
暮春即事
作者：王中
朝代：明

尘事劳劳两鬓霜，愁将清镜阅年光。磨砻岁月归吟社，捡束生涯入醉乡。草引闲情频怅望，蝶随春梦屡悠扬。觉余一啜茶瓯罢，短笛清风正夕阳。
泊镜口
作者：王中
朝代：明

日暮风涛稳，扁舟泊此隅。云山归梦杳，邻舫语音殊。片月寒江永，平沙旅雁孤。无才合漂泊，不敢恨穷途。
漫兴
作者：王中
朝代：明

小斋清寂雨晴初，养拙生涯偶自如。梦里屡寻芳草句，病来慵写绝交书。鸟啼绿树轻烟暖，花落闲阶过客疏。却羡陶潜幽趣好，长歌吾亦爱吾庐。
田家杂兴
作者：王中
朝代：明

烟火中林静，秋风岁律赊。清霜催橘柚，落日照蒹葭。石径通流水，山桥卧古槎。武陵元世境，不必问桃花。
病后述怀
作者：王中
朝代：明

杖藜初雨后，试步夕阳时。草绿惊春久，山深得暖迟。病多因识药，兴短倦题诗。寂寞无人问，平居有所思。
秋日述怀
作者：王中
朝代：明

潦倒羁游子，伤心两鬓华。途穷唯有泪，世乱更无家。雨暗闻寒雁，风悲急暮笳。艰难今一概，何处问生涯。天下兵常斗，山中客未归。塞鸿南度早，星使北来稀。草草年光度，悠悠世态非。自悲同社燕，几处傍人飞。
秋日述怀·其一
作者：王中
朝代：明

潦倒羁游子，伤心两鬓华。途穷唯有泪，世乱更无家。雨暗闻寒雁，风悲急暮笳。艰难今一概，何处问生涯。
秋日述怀·其二
作者：王中
朝代：明

天下兵常斗，山中客未归。塞鸿南度早，星使北来稀。草草年光度，悠悠世态非。自悲同社燕，几处傍人飞。
长门怨
作者：王中
朝代：明

昭阳歌吹入，独自泪双垂。玉貌无如妾，君恩复在谁？凉风摇绣户，明月堕金闺。愁绝无人见，流萤点翠帷。
闲居述兴
作者：王中
朝代：明

老来真懒慢，林下复无营。樵牧通名姓，禽鱼识性情。卧闻黄叶落，坐看白云生。更爱茅斋夜，泠泠风月清。
雨后夕凉柬友人
作者：王中
朝代：明

山中向夕雨初收，窗户无人熠耀流。鸣杵几家临积水，征鸿一片度危楼。凉阴满地梧桐月，露气涵香薜荔秋。谁道平生甘寂寞，梦阑偏忆太平游。
黄家洲客舍留别
作者：王中
朝代：明

数载俱流落，相逢鬓已秋。生涯同寂寞，书剑只淹留。沙阔随天尽，江平带日流。别离殊不惬，回首思悠悠。
百载起科甲午王民俊举人贺教谕靳东澜作
作者：王举鸿
朝代：明

丹桂香飘趁子晨，渊涵星斗映澄滨。杏坛日暖清光遍，芹頖香生物色新。一铎唤回长夜晓，五经抽出百年春。从今科第绵绵者，誉髦应知造士人。
咏李孝子割股
作者：王之猷
朝代：明
体裁：古风

北堂一病三春久，孝子徬徨日奔走。忧结中肠如食荼，午夜吁天朝北斗。昊天悯吊启元关，藐躬自有回生丹。引刀割股调羹进，血肉淋漓色坦然。一点精诚天地剖，片心激烈风雷吼。姜鱼孟笋未为奇，世上绝裾亦何有。
游采石
作者：王之臣
朝代：明
体裁：五言律诗

欲眺冰壶阔，先从高处跻。洲穿江腹破，云截岭头齐。空豁心俱净，微茫界亦迷。深杯巡不计，倾倒夕阳西。
渡辽河坐新舫中
作者：王之诰
朝代：明
体裁：古风

画舫乐新成，牙樯引柔浪。鼓楫泛中流，搴篷凝远望。宿雨润良畴，晴岚起岩嶂。惭予利涉心，已在菰蒲上。
瞷鸭绿江
作者：王之诰
朝代：明
体裁：七言律诗

祈连城畔草芊绵，鸭绿津头生暮烟。对岸鸟鸣分异域，隔江人语戴同天。皇仁本自无私覆，海国从来奉朔虔。分付边人慎封守，莫教樵牧扰东田。
罗汉洞
作者：王之诰
朝代：明
体裁：五言律诗

拾级寻幽处，苔沾屐齿香。露华侵径草，朝旭上扶桑。洞古苍虬合，灯残贝叶荒。焚香一冥坐，身意总相忘。
赠友人卜居
作者：王之鼎
朝代：明
体裁：五言律诗

高士移家处，来寻路不迷。鸡鸣深巷里，门掩断桥西。招隐仍栽桂，看山独杖藜。平生厌尘事，今日遂幽栖。
五渠晚渡
作者：王乐善
朝代：明
体裁：五言律诗

野潦浮平楚，扁舟续马蹄。扬舲风渐�，落日望全迷。林暝渔灯出，天空雁阵低。叩舷归意懒，清兴属幽栖。
春宫曲二首
作者：王乐善
朝代：明

燕语花飞正断魂，黄金枉费赋《长门》。凄凉莫恨婵娟误，不嫁呼韩即主恩。杨花风散满池塘，倚槛看来暗自伤。红粉争如风里絮，化萍犹得傍鸳鸯。
春宫曲二首·其一
作者：王乐善
朝代：明

燕语花飞正断魂，黄金枉费赋《长门》。凄凉莫恨婵娟误，不嫁呼韩即主恩。
春宫曲二首·其二
作者：王乐善
朝代：明

杨花风散满池塘，倚槛看来暗自伤。红粉争如风里絮，化萍犹得傍鸳鸯。
秋宫曲
作者：王乐善
朝代：明
体裁：乐府曲辞

一从金殿锁娉婷，春鸟秋蛩秪自听。惆怅无心还乞巧，潜来花下拜双星。
游紫金山
作者：王乔桂
朝代：明
体裁：五言律诗

山路驱车晚，流云净碧萝。岚深晴亦雨，地僻鸟能歌。物意含霜动，林光带月多。徘徊殊未已，无奈俗尘何。
狼山观兵
作者：王九叙
朝代：明
体裁：七言律诗

浩瀚淊腾浥大荒，看来大地总汪洋。邻家东界说西海，何代桑田此渺茫。戈甲连天惊泽国，鼍龙入阵走降王。白狼明月山头问，剑气横斜万里长。
中秋不见月和答湘厓蒋子
作者：王九思
朝代：明

懒上元龙百尺楼，清光不似去年秋。南飞乌鹊浑无影，斜倚阑干恨转幽。纵有金罍谁共酌，空闻玉漏换更筹。嫦娥只在云深处，闭却广寒应自愁。
亳州
作者：王九思
朝代：明

出门二月已三月，骑马陈州来亳州。暮雨桃花此客馆，春风燕子谁家楼。簿书堆案不相放，郡守下堂仍苦留。浮名羁绊有如此，愧尔沙边双白鸥。
入关
作者：王九思
朝代：明

客子来何暮，关门愧昔贤。首阳祠未远，商洛路依然。飞鸟三峰外，孤城落照前。终军今白首，非复弃繻年。
北游
作者：王九思
朝代：明

仆失夙严驾，曰予徂渭阳。出郭纵遐眺，原野何茫茫。是时春气浮，雪融尘不扬。条风应候至，征雁复北翔。汩汨水泉鸣，岸柳柔且黄。感兹悦心意，宁知道路长。因思在环堵，俛仰徒面墙。安得长出游，抚景以徜徉。
十四夜月与李二献吉饮
作者：王九思
朝代：明

万户秋风砧杵哀，殊方今夕故人来。竹间凉露潇潇下，楼上浮烟细细回。地僻柴门无过客，家贫樽酒有馀杯。疏帘碧簟须同醉，明月青天为尔开。
午日从游西苑应制
作者：王九思
朝代：明
体裁：七言律诗

兰宫桂殿翠微中，凤辇从游引上公。莺语巧随歌曲细，榴花娇映御筵红。长秋揆日分丝缕，侍女承恩戏角弓。鱼藻万年同宴镐，甘泉欲赋未能工。
卖儿行
作者：王九思
朝代：明

村媪提携六岁儿，卖向吾庐得谷四斛半。我前问媪："卖儿何所为？"媪方致词再三叹："夫老病卧盲双目，朝暮死生未可卜。近村五亩止薄田，环堵两间惟破屋。大儿十四能把犁，田少利微饭不足。去冬蹉跎负官税，官卒打门相逼促。豪门称贷始能了，回头生理转局缩。中男九岁识牛羊，雇与东邻办刍牧。豪门索钱如索命，病夫呻吟苦枵腹。以此相顾无奈何，提携幼子来换谷。此谷半准豪门钱，半与病夫作睟粥。"村媪词终便欲去，儿就牵衣呼母哭。媪心戚戚复为留，夜假空床共儿宿。曙鼓冬冬鸡乱叫，媪起徬徨视儿儿睡熟。吞声饮泣出城走，得谷且为赡穷鞠。儿醒呼母不得见，绕屋长号更蹢躅。观者为洒泪，闻者为颦蹙。吁嗟！猛虎不食儿，更见老牛能舐犊。胡为弃掷掌上珠，等闲割此心头肉？君不见富人田多气益横，不惜货财买童仆。一朝叱咤嗔怒生，鞭血淋漓宁有情。岂知骨肉本同胞，人儿吾儿何异形。呜呼！安得四海九州同一春，无复鬻女卖儿人。
南山操五首·其一
作者：王九思
朝代：明
体裁：乐府曲辞

我栖兮南山。有佩其兰兮，有芝可餐。绮皓逝矣，谁与我兮盘桓。